
Când, la sfârșitul lui Martie 1923, am luat în primire, 
pentru foarte scurtă vreme, două luni numai, Direcţiunea ge- 
nerală a Arhivelor Statului, ca succesor al mult regretatului 
Dimitrie Onciul, am găsit, în casa de fier a cancelariei sale, 
anumite documente și obiecte istorice rezervate, adică prohi- 
bite cercetătorilor. Intre ele, acel ce mi-a atras mai mult luarea 
aminte a fost dosarul asasinării lui Barbu Catargiu — în Iunie 
1862. 

Știind că cercetările începute atunci de organele în drept, 
pentru descoperirea autorului sau autorilor acestui asasinat, 
au fost întrerupte brusc — zice-se din chiar ordinul Domni- 
torului, al lui Cuza-Vodă — mi-am explicat tăinuirea acestui 
dosar prin interesul pe care autorităţile din acea vreme l-au 
putut avea ca suprimarea celui dintâiu preşedinte de Consiliu 
al Principatelor române, deplin şi definitiv unite, să rămână 
învăluit în mister. 

După o astfel de presupunere, era firesc ca curiozitatea mea 
de a cunoaşte cuprinsul dosarului din chestiune să fie şi mai 
mare. Trebue să mărturisesc însă dela început decepţia се 
am avut, când, luând cunoştinţă de cuprins, am constatat că 
nu mă găseam în fața dosarului iniţial, dela 1862, ci a unor 
dosare posterioare, din 1866 şi 1869—76, — decepţie care m'a 
făcut să amân $1, mai ре urmă, să abandonez chiar cercetarea lor. 


г A. В. — Memoriile Secţiunii Istorice. Seria ПІ. Tomul ХІУ. Mem. 


BCU Cluj-Napoca 

In timpul din urmă însă, adus fiind a mă ocupa mai de- 
aproape cu epoca domniei lui Cuza-Vodă, a trebuit să revăd 
aceste dosare. Ori, examinându-le mai atent, am constatat că 
ele cuprind, în rezumat, și rezultatul cercetărilor păstrate în 
dosarul cel vechiu — pierdut sau distrus — şi că dau tot ceea 
ce s'a putut afla pe vremuri $1 ceea ce se- mai poate şti astăzi 
cu privire la asasinarea lui Barbu Catargiu. Aşa fiind, am so- 
cotit a nu fi fără interes să expun rezultatul acestor cercetări, 
aci, la Academie, în comunicarea се am cerut voie a vă face 1). 


І 


Se cunosc împrejurările іп care Barbu Catargiu a fost 
asasinat. бе bănuesc, mai mult sau mai puţin, şi cauzele 
care au provocat acest asasinat. Dar nu se ştie nimic precis 
asupra celui sau celor ce au pus la cale și au făptuit odioasa 
crimă. | | 


Е ştiut, în adevăr, că după realizarea unirii depline şi defi- 
nitive, Cuza-Vodă încredință formarea primului guvern unitar 
al României, la 24 Ianuarie 1862, lui Barbu Catargiu, șeful 
partidei conservatoare şi regisorul politic al majorităţilor noii 
Adunări legislative, constituită prin întrunirea fostelor Adunări 
separate dela Iași şi Bucureşti. Faptul nemulțumi şi neliniști 
profund partida progresistă, care vedea periclitată, prin această 
însărcinare, realizarea celor două mari reforme — rurală și 
electorală — în spirit liberal şi democratic și care porni, în 
consecință, o intensă şi întinsă agitație pentru reforma 
electorală în masele orăşeneşti, iar pentru cea rurală în masele 
țărănești. . . l 


1) Dosarul a fost depus la Arhivele Statului de către d-l Const. Sărățeanu, fost 
consiler la Curtea de Casaţie, ре când d-sa era secretar general la Ministerul de . 
Justiţie. Interesul său pentru studiile istorice, care-l aduse în legături de amiciţie 
cu Dimitrie Onciul, l-a făcut, de sigur, să caute acest dosar în arhiva Ministe- 
rului ce conducea și, găsindu-l, să-l depună în Arhivele Statului, unde Dimitrie 
Onciul l-a aşezat printre documentele, cari, după părerea sa, trebuiau prohibite 
cercetătorilor,—documente între cari ţin să notez că se găseşte şi dosarul proce- 
sului scandalos intentat lui Titu Maiorescu, de adversarii săi, în 1870, la Iaşi. 

Dar Barbu Catargiu nu era omul care să se lase impre- 
sionat de astfel de agitaţiuni şi mişcări. El se apucă, cu toată 
hotărîrea şi energia de care era capabil, de opera de guvernare 
ce i se încredințase — organizarea şi consolidarea noului Stat 
pe cale administrativă și legislativă. Bine fixat asupra spiri- 
tului şi modului cum trebuia făcută, după concepția sa con- 
servatoare, această organizare şi consolidare, Barbu Catargiu 
tinu să atace, dela început, marea problemă a vremii, care 
domina pe toate celelalte — problema rurală. 

In acest scop, el prezentă Parlamentului proiectul de lege 
întocmit de fosta Comisie centrală dela Focşani, în spirit con- 
servator şi reacționar, proiect desaprobat, la timpul său, de 
Domnitor. Ori, simplu acest fapt făcea inevitabil conflictul 
dintre cei doi factori constituționali, întrucât neîndoios ma- 
joritatea Adunării legislative, de care dispunea primul ministru, 
avea să-l voteze. Urma să se repete deci cazul din întâia gu- 
vernare, în Таға Românească, а lui Barbu Catargiu (30 Apri- 
lie—r2 Mai 1861), când el trebui să părăsească puterea din 
cauza unui grav conflict de atribuţiuni cu Domnul, cu deo- 
sebire că de rândul acesta conflictul ar fi avut, de sigur, con- 
secințe mult mai grave, nu numai pentru persoanele în joc, 
сі $1 pentru interesele vitale ale Statului... 


Afară de acest conflict constituțional în perspectivă, proiec- 
tul reformei rurale, prezentat de Barbu Catargiu Parlamen- 
tului, ridică împotrivă-i întreaga opoziţie. Căci disensiunile pe 
această chestiune între conservatori şi liberali, între геасбо- 
nari $1 progresiști, între dreapta şi stânga, între albi și roşii, 
erau mari și profunde, atât ce priveşte concepţia, sub raport 
juridic, a dreptului de proprietate, cât şi ce priveşte soluţia, 
sub raport practic, a reformei. Unii considerau proprietatea 
deplină și absolută. Ceilalți limitată și condiționată. După cei 
dintâi, țăranii erau numai stăpânii braţelor lor. După cei din 
urmă erau însă și uzufructuarii pământului pe care-l mun- 
ceau de veacuri. Raporturile dintre ei şi proprietari nu puteau 
fi deci lăsate la libera înțelegere reciprocă, cum pretindeau 
conservatorii. Ele trebuiau aşezate prin lege, care, în interesul 
armoniei sociale şi progresului ţării, trebuia să salvgardeze, 


ze 

susțineau liberalii, nu numai cererile, legitime, ale proprieta- 
rilor, ci şi drepturile, incontestabile, ale țăranilor. 

Dar lupta în Parlament, împotriva proiectului, avea să fie 
zadarnică. O ştia bine opoziţia, са $1 Domnul, dintr'o expe- 
riență parlamentară de trei ani de zile. Căci majoritatea, al- 
cătuită din mari proprietari, în concepțiile, convingerile și sen- 
timentele lui Barbu Catargiu, era în totul câștigată pentru 
proiect. Afară de aceasta, capii opoziţiei radicale, intransigente, 
reprezentată prin I. С. Brătianu şi С. А. Rosetti, se retrăse- 
„seră din Parlament, deoarece în chestiunea rurală ei aveau 
un punct de vedere deosebit: reforma nu putea fi realizată 
în starea de spirit în care se găseau atunci cele două clase 
sociale în luptă și nici sub regimul legii electorale a Conven- 
tiei, care dăduse conducerea Statului în seama marilor pro- 
prietari. Trebuia deci așteptat un moment mai propice pentru 
o asemenea reformă, iar până atunci trebuia luptat pentru 
modificarea legii electorale, în spirit mai larg şi mai demo- 
cratic, ceea ce se putea face mai cu succes în afara, decât în 
lăuntrul Parlamentului. 

In Parlament nu rămase să ducă lupta împotriva lui Barbu 
Catargiu decât reprezentantul liberalilor moderați — Mihail 
Kogălniceanu, care avea să fie exponentul autorizat al tezei 
liberale, progresiste, iar marele său adversar, primul mini- 
stru al ţării, exponentul tezei conservatoare, reacționare. Când 
legea veni în discuţia reprezentanţilor naţiunii, Kogălniceanu, 
singur, în adevăr, trebui să țină piept majorității mai dinainte 
câștigată pentru proiect. El vorbi în şedinţele dela 25 Mai 
şi 1 Iunie, iar Barbu Catargiu în şedinţele dela 20 Mai, 2, 4 
şi 8 Iunie 1862. Cuvântul celui dintâiu este și va rămâne, 
pentru toate timpurile, cel mai strălucit monument al elo- 
сіп і noastre politice în favoarea țărănimii române, iar al 
celui din urmă o deplină dovadă de cultura şi talentul celui 
ce-l rostise, de tăria convingerilor sale politice şi de marele 
său curaj civic. 

Dar, deși Kogălniceanu expusese în chip гарана! toate 
aspectele problemei şi uzase de toate resursele artei sale ora- 
torice, pentru a stoarce un dram de interes și de milă pentru 
țărănimea robită, soarta acesteia ега са și pecetluită. Căci prin 

legea ce urma să se voteze — spunea Kogălniceanu cu 30 de 
ani în urmă, în memorabilul său cuvânt rostit în incinta acestei 
Academii, la jubileul ei de un pătrar de veac (Analele Aca- 
demiei Române, desbateri, t. XIII, p. 293) — «se nimiciau toate 
drepturile clăcaşilor şi li se luau din mâini ogoarele muncite 
de secole, dându-li-se, în schimb, drept mângâiere, ca pă- 
mânt comunal, trei pogoane la moşii de câmp, două pogoane 
la moşii de deal și un pogon şi jumătate la moșiile de munte, 
iar aceasta nu ca proprietate absolută, ci numai ca arendă 
cu о chirie perpetuă, care urma a se hotărî mai târziu de 
consiliul judeţean ». 


Văzând că legea va trece prin Parlament, opoziţia porni 
o violentă campanie, prin presă și adunări publice, pentru 
lărgirea dreptului de vot şi pentru zădărnicirea reformei ru- 
rale a lui Barbu Catargiu. Dar Guvernul şi Parlamentul în- 
țelegeau să sfideze opoziţia. бе puseră іп circulație tot felul 
de svonuri calomnioase și alarmante pentru a o compromite. 
Se vorbia de comploturi, de depozite de ‘атте, de mişcări 
sedițioase şi se cerea restrângerea libertăţii tiparului şi repri- 
marea energică a agitaţiilor politice. Ca urmare, legea de presă 
din Moldova fu extinsă şi în Muntenia și se luară măsuri 
riguroase pentru oprirea adunărilor publice. 

Peste iritația şi agitația produsă de reforma agrară, se grefa 
acum așa dar o alta —acea produsă de teama și de grija ca 
drepturile cetăţeneşti şi libertăţile publice să nu fie nesoco- 
tite şi încălcate prin legi reacționare și prin mijloace represive 
de guvernare, Căci oamenii acestei epoci erau sinceri $1 fana- 
tici în ideile şi sentimentele lor liberale și democratice şi în- 
ţelegeau să se ridice şi să lupte cu toată hotărîrea şi energia 
pentru respectarea şi apărarea acestor drepturi $1 libertăți, 
acordate lor prin Convenţia dela Paris din 1858. De aci teama 
şi îngrijorarea lumei politice, care era decisă să reacționeze 
cu vigoare. Se produse astfel o stare de spirit supraexcitată, 
o atmosferă politică supraîncărcată, de natură а înlesni și 
provoca, ca în toate locurile și timpurile, excesele şi chiar 
atentatele, cum a fost, din nenorocire, $1 acel се răpuse viața 
lui Barbu Catargiu. 

II 


Acum că cunoaştem substratul politic al împrejurărilor în 
care s'a produs moartea celui dintâiu președinte de Consiliu 
al României moderne, să vedem şi care au fost acele împre- 
jurări. Deși ele sunt, cum am zis, destul de bine cunoscute, 
о reamintire a lor е totuși necesară pentru expunerea noastră. 

Iată-le: 

Pentru aniversarea revoluţiei dela 1848, opoziţia pregătise 
o mare demonstrație naţională pe ziua de 11 lunie, la Fi- 
laret. Această demonstraţie fu anunţată autorităţilor prin o 
adresă a unui grup de cetăţeni între cari și doi deputaţi. Te- 
mându-se ca din acest prilej să nu se producă turburări — 
era momentul când trebuia să se dea votul general la reforma 
agrară — Adunarea legiuitoare ceru Guvernului, în ziua de 
8 Iunie, să interzică manifestațiunea. Aceasta pe urma unei 
interpelări, la care Barbu Catargiu răspunse fără să fi aşteptat 
desvoltarea ei. El încheie răspunsul acesta — hotărît, energic 
şi sfidător — cu ‘memorabilele cuvinte: «Pacea, domnilor, 
pacea $1 odihna е scăparea ţării. Voiu prefera moartea mai 
înainte de a călca sau lăsa să se calce vreuna din institu- 
{Ше țării!» 

Fatidice cuvinte ! Ele trădau presentimentele funeste de care 
intimii săi spun că era stăpânit în acele zile Barbu Catargiu. 
In adevăr, o jumătate de ceas după pronunţarea lor, primul 
ministru, părăsind localul Adunării Deputaţilor, fu răpus 
printr'un glonte tras de o mână misterioasă, care până azi 
nu se ştie și nu se va şti, poate, niciodată cu siguranţă a cui 
a fost. 

După depoziţia colonelului Nic. Bibescu, făcută judelui 1 in- 
structor, zece ani în urmă, la 1872, iată cum s'a petrecut 
faptul: Rugat de Barbu Catargiu să-l ia în trăsura sa, fostul 
prefect al Poliţiei, porni dela Cameră, în jos, pe aleea din 
dealul Mitropoliei, să conducă pe primul ministru acasă. Dar 
în momentul când trăsura se angajase pe sub clopotniță, se 
descărcară două focuri de armă: un glonţ lovi pe Catargiu 
în craniu, iar celălalt șueră pela urechea lui Bibescu, care 
strigă în acel moment că «s'a tras de sub poartă» şi voi să 

oprească trăsura. Cum însă caii ве speriaseră și apucaseră de 
vale, trăsura nu putu fi oprită decât după vreo sută de pași: 
Prefectul se dădu jos, rugă pe Plagino, sosit cel dintâiu la faţa 
locului, să conducă victima acasă, iar el se întoarse de închise, 
cu mai mulți sergenţi, poarta Mitropoliei. Apoi, după се tri- 
тізе Ја cazarmă să vină un detașament de jandarmi $1 pompieri, 
se duse la Palat să raporteze Domnului cele petrecute. 


Intre timp trupul neînsuflețit al lui Barbu Catargiu fu 
transportat la domiciliu. Era în ziua de 8 Iunie, pe seară, 
între orele 5 şi 6. Vestea asasinatului se răspândi cu iuțeală 
în Capitală și fu transmisă îndată în toate părțile țării. Emoţia 
şi turburarea fură, bine înțeles, mari. Sub imperiul lor se trecu, 
din nenorocire, la acte $1 măsuri grăbite şi provocătoare. А 
doua zi, Parlamentul dădu Guvernului, reconstituit sub prezi- 
denţia interimară а lui Ар. Arsachi, puteri discreţionare şi 
votă ridicarea unei statui lui Barbu Catargiu în piaţa Teatrului 
din Capitală. Apoi, două zile în urmă, la 11 Iunie, «са о 
batjocură a aniversării zilei în care s'a decretat, la 1848, marile 
principii politice şi sociale reclamate de poporul român — 
zice tot Kogălniceanu în cuvântarea deja amintită — majori- 
tatea Adunării, speriată şi indignată de o crimă fără exemplu 
încă în analele țărilor române, nu mai ascultă glasul dreptăţii, 
ci împinsă de ură şi de răsbunare cătră ţărani, întru nimic 
solidari cu un asasinat, nici dorit, nici pregătit, nici săvârșit 
de еі», votă legea nefastă a lui -Barbu Catargiu. 

Din fericire nu toată lumea alunecă însă pe panta actelor 
şi măsurilor arbitrare şi reacționare. Іп mijlocul surescitării 
şi turburării, bărbați politici de mare autoritate şi cu mult 
simţ de răspundere, păstrându-şi calmul firii și cumpătul ju- 
decăţii, arătară greşelile ce se făceau prin stăvilirea libertăţilor 
publice $1 prin utilizarea mijloacelor represive în guvernare. 
lar Domnul, chemat să vegheze cu grije, asupra intereselor 
viitoare ale națiunii, luă și el atitudine: puterile discreționare 
acordate de Parlament Guvernului nu fură aprobate, iar cir- 
culara prin саге ele se aduseră la cunoștința ţării, prin pre- 
fecturi, fu revocată. Ce priveşte legea rurală ea nu putea fi 
şi nici nu fu sancționată de Cuza-Vodă. In fața acestei 

situaţiuni, Guvernului Ap. Arsachi, urmaşul lui Barbu Catargiu, | 
trebui să se retragă. La 23 Iunie, Nic. Kretzulescu fu însăr- 
cinat cu constituirea noului Cabinet, 


ПІ 


Aceste sunt împrejurările în care a fost asasinat Barbu Ca- 
targiu — simplu şi succint expuse. Rămâne acum să vedem 
cine a fost sau, mai bine, a putut fi făptuitorul odioasei crime 
$1 să cercetăm cauzele care au determinat acest asasinat. Pentru 
aceasta e necesar să cunoaştem, în prealabil, după dosarele de 
care am vorbit, investigaţiile ce s'au făcut pentru urmărirea 
şi descoperirea criminalului, — dosare, care, am spus, пе în- 
făţişează numai indirect cercetările dela 1862, aşa cum ele au 
fost relatate ulterior, la 1866 şi Ја 1869—76. 

Tată се ве constată din aceste dosare cu privire la cercetă- 
rile. din 1862: 

1. Că procurorul de pe lângă fosta Curte crithinală a dresat 
іп chiar seara atentatului un proces-verbal, constatând faptul. 

2. Că o comisie de medici, compusă din d-rii Felix, Ior- 
ganda şi Sarrhos, a stabilit, prin actul medicat încheiat a doua 
zi, că moartea lui Barbu Catargiu a fost cauzată prin descăr- 
carea unei arme de foc, umplută cu plumbi, cari l-au lovit 
în partea postero-inferioară a craniului dela distanța numai 
j un metru. 

. Că ре locul КЕНЕЛЕ s'a găsit un pistol care s'a 4о- 
sedii a fi servit la comiterea crimei. 

4. Că au fost cercetaţi și ascultați următorii indivizi: ar- 
murierul Anton Hofmann, cu calfele sale, care a declarat că 
pistolul găsit a fost reparat, câteva zile mai înainte, în ate- 
lierul său şi că ar cunoaşte pe individul care l-a adus, dacă 
i-ar fi prezentat; un anume Scarlat Pală, care a denunţat mai 
multe persoane ce se întâlniau într'o tutungerie de sub hotel 
Patria — între cari şi Eugeniu Carada — ca nefiind străine de 
cele ce aveau să se întâmple; doi copii ce se găsiau pe dealul 
Mitropoliei în momentul atentatului şi cari spuneau că au 
văzut un individ fugind, де vale, după făptuirea crimei; 

Damaschin Ieromonahul dela biserica mitropolitană, care a de- 
Clarat că în ziua atentatului, un anume Nicolae Iorgu Dan 
din Ploieşti, trecând prin curtea Mitropoliei, i-ar fi spus: să 
dea Dumnezeu noroc la cele ce au să se întâmple azi. 

5. Că pe urma circulării ce s'a dat în toată (аға pentru ur- 
mărirea presupusului asasin — «un individ blond, cu cioc, 
ciupit de vărsat, îmbrăcat nemţește, cu pălărie de paie cu 
borduri negre» —s'au denunţat mai multe persoane, între 
care unele au fost aduse sau trimise spre cercetare la București, 
dar asupra cărora nu s'a găsit nici un indiciu mai serios de 
culpabilitate, — persoane printre care e de reţinut, deocam- 
dată, numele unui Dimitrie Dunca, supus chesaro-crăesc (au- 
stro-ungar) «om — spune adresa Prefecturii denunțătoare, de 
Ialomița — peste măsură de exaltat în ideile sale politice » şi 
care ar aduce, după semnalmente, cu presupusul atentator, 
dar care n'a putut fi găsit şi interogat, nici atunci, nici mai 
târziu, când s'au reluat cercetările. 

6. Că printre cei arestați sau chemaţi în Capitală pentru 
cercetare, fie la Prefectura de Poliţie, fie 1а Procuratura Curţii 
criminale, în număr de peste 200, nu s'a găsit nici unul asupra 
căruia să se poată ridica şi susține vreo acuză mai serioasă. 
Intre еі şi un Gheorghe Bogati, ungur de neam, despre care 
va trebui să ne ocupăm îndeosebi mai departe. 

Aceste sunt toate cercetările ce s'au făcut în 1862. Cum se 
vede, prea puţine şi fără vre-un rezultat mai concret. De notat 
că între Poliție și Parchet, cari investigau afacerea în mod 
independent, nu numai că nu era nici o legătură, dar, dim- 
potrivă, raporturile dintre aceste autorităţi, chemate a cola- 
bora pentru descoperirea asasinului, se vădesc a fi fost foarte 
încordate, ostile chiar. Un conflict destul de suspect izbucni 
chiar între ele: procurorul Tribunalului fu oprit cu bruscheță 
să intre în arestul Poliţiei, ca să identifice, cu ajutorul unui 
preot, niște arestați suspecți. Iar când procurorul Curţii cri- 
minale interveni contra acestui act arbitrar, directorul Prefec- 
turii de Poliţie răspunse: Nu cunosc pe procuror. Nu l-am 
lăsat şi nici îl voiu lăsa vreodată să intre în arest. 

Aceste raporturi încordate arată că Poliția nu numai că nu 
dădea cuvenitul concurs Parchetului, dar căuta să zădărnicească 

investigațiile acestuia. Constatând faptul, trebue să căutăm și 
explicația. Avea Prefectura Poliţiei vreun interes să ia o ase- 
menea atitudine? Răspunsul ni-l dă un alt fapt, petrecut 
puţin în urmă: chemarea la Parchet, pentru interogator, 
a prefectului de Poliție, colonelul Nicolae Bibescu, — che- 
mare care avu de urmare desărcinarea lui Iancu Deşliu și 
înlocuirea lui cu I. Șoimescu, саге — de sigur, din ordin — 
n'a mai continuat cercetările. Așa cel puţin relatează procu- 
rorul general dela 1866, Gh. Cantilli, în raportul prin care 
redă investigaţiile dela 1862: 


Așa dar cauza întreruperii cercetărilor în chestiunea asasi- 
"таги lui Barbu Catargiu a fost chemarea la instrucţie a colo- 
nelului Nic. Bibescu $1 nu a lui Іор С. Brătianu și С. A. Rosetti, 
cum susține Anghel Demetrescu în studiul său asupra lui Barbu 
Catargiu (Discursuri parlamentare: 1850--1862, ed. P. V. Напев, 
Bucureşti, Minerva, 1914) şi în care el scrie textual: « Fiindcă 
І. С. Brătianu şi С. A. Rosetti erau bănuiţi de a fi luat o parte 
directă la săvârşirea crimei sau cel puţin de a fi în stare să dea 
lămuriri preţioase în această privință, dânșii fură citați a se 
înfățişa la 12 Iulie la Plumbuita, spre a li se lua interogatorul. 
In ziua de іт Iulie, С.А. Rosetti publică un articol violent 
contra lui I. Deșliu și а doua zi, ziua fixată pentru compari- 
попеа la Plumbuita, Deşliu era destituit. Se zice că Rosetti 
ar fi ameninţat pe Domn prin unul din oamenii săi că, dacă 
nu va fi lăsat în pace, va denunța înaintea ţării şi a Europei 
pe adevăratul omorîtor al lui Catargiu, dând să înţeleagă că 
Domnul nu este străin de această crimă. Atunci Cuza dădu 
ordin ministrului de Justiţie, Dimitrie Cornea, să destitue pe 
procurorul general; С. A. Rosetti şi I. С. Brătianu fură lăsați 
în pace, iar instrucția curmată pentru totdeauna...» 

Anghel Demetrescu credea аза dar că I. С. Brătianu şi С. А. 
Rosetti, ca conducători ai opoziţiei liberale, аза de înverşunată 
împotriva lui Barbu Catargiu, n'au fost străini de atentat, deși 
însuşi înlătură această bănuială, când afirmă că Domnul, pe 
urma amenințării lui Rosetti, a închis afacerea. Ori, dacă asa- 
'sinul ar fi fost un instrument al opoziției liberale, de sigur 
nu С. A. Rosetti ar fi fost acela care să-l denunțe. 

Adevărul е că, deşi crima s'a comis, incontestabil, din motiv 
politic, autorul sau autorii ei morali n'au putut fi în rândurile 
opoziţiei liberale. Căci nu e nimic care să îndreptăţească о 
asemenea presupunere măcar. Nici în ședința Adunării legiui- 
toare, de a doua zi, după asasinarea lui Barbu Catargiu, în 
care s'a desbătut această chestiune și nici în presa de pe vre- 
muri şi de mai apoi nu s'a ridicat și susținut serios o atare 
acuză împotriva partidului liberal și conducătorilor săi, cum 
cu surprinzătoare ușurință, a făcut-o Anghel Demetrescu în 
amintita sa monografie. 

Uşurinţa aceasta reiese $1 din faptul că articolul violent 
al lui С. A. Rosetti împotriva lui I. Deșliu n'a fost scris, 
cum afirmă Anghel Demetrescu, pentrucă şefii opoziţiei 
liberale fuseseră chemaţi la Plumbuita, ci pentru ехсе- 
sul de zel al procurorului de Argeş de a viola corespon= 
депа familiară a lui І. С. Brătianu, confiscând dela poştă 
scrisorile ce-i fuseseră adresate de frații săi Dumitru și 
Teodor şi de soția şi copiii lui С. A. Rosetti. Mai mult, 
în articolul de саге e vorba, autorul însuşi mărturiseşte 
că, invitat fiind la Prefectura Poliţiei pentru a se deschide 
în fața sa scrisorile confiscate, i s'a spus că măsura aceasta 
nu are nicio legătură cu atentatul săvârşit împotriva lui Barbu 
Catargiu. 

Evident, Anghel Demetrescu nici n'a citit articolele pe care-şi 
întemeiază afirmaţiunile sale eronate cu chemarea lui Ion С. 
Brătianu şi C. A. Rosetti la Plumbuita pentru interogator, cu 
destituirea lui I. Deșliu din această cauză și cu ordinul de 
curmare a cercetărilor judecătorești în afacerea asasinatului. 
Afirmaţiunile aceste, prin nimic întemeiate şi dovedite, au 
sedus și pe A. D. Xenopol, care, în scrierea sa consacrată 
domniei lui Cuza-Vodă (vol. I, lași, 1903, 241 sq.), se alătură 
la părerea că acţiunea violentă a opoziţiei împotriva reacţio- 
narismului lui Barbu Catargiu a fost cauza atentatului şi că 
asasinul trebue căutat printre fanatecii acestei opoziții. El 
prezintă aceasta însă numai ca о supoziţie mai plauzibilă 
decât aceea pe care deasemenea o discută: că mobilul atentatului 
ar fi putut fi și atitudinea lui Barbu Catargiu pe chestiunea 
rurală, dar pe care mult regretatul nostru coleg, de obiceiu așa 

de perspicace și pătrunzător, nu l-a văzut şi nu l-a înţeles. 
А. D. Xenopol t ţine însă să precizeze că supoziţia sa nu 0088 
partidul liberal şi pe conducătorii săi. 


IV. 


Suspendarea cercetărilor a dat loc, fireşte, la tot felul de 
prešupuneri şi de svonuri. Nedumeririle şi bănuielile se ridi- 
cară şi se împrăştiară din şi în toate părţile. Multe se găsesc 
înregistrate în dosarele alcătuite cu prilejul reluării cercetă- 
rilor în chestiunea asasinatului, între 1872--1876, sub guvernul 
lui Lascar Catargiu. Căci pe urma unei interpelări adresată 
acestuia în Senat de fostul procuror dela 1862, I. Deșliu, 
afacerea se redeschide: dosarul dela fosta Curte criminală 
este trimis la Senat, iar de aci, la 1872, la Ministerul Justi- 
феі, care dădu ordin procurorului general să reînceapă cer- 
cetările. 

Ceea ce dGirfitist redeschiderea chestiunii era faptul că 
autorităţile din Transilvania arestaseră acolo ре amintitul 
Gheorghe Bogati, considerat, în ţară, ca autor al asasinatului. 
Chiar în Parlament el fusese prezentat ca unul ce ar fi cu- 
noscând împrejurările asasinării lui Barbu Catargiu, ba, mai 
mult, ca autorul însuşi al oribilei crime. La vestea arestării 
lui, Ministerul de Justiţie ceru Ministerului de Externe să 
intervină pe cale diplomatică a se examina actele ce s'au găsit 
la Bogati şi, dacă printre ele s'ar afla vreunele relative la tra- 
gicul sfârşit al fostului prim-ministru român, să le transmită 
Justiţiei noastre. In acelaşi timp se ceru a і se face şi un intero- 
gator asupra acestei afaceri. 

Autorităţile ungurești se conformară cererilor. Actele lui 
Bogati fură cercetate, iar el supus unui interogator, în Aprilie 
1872, la Alba-lulia, unde-și avea atunci domiciliul. Interoga- 
torul acesta este destul de interesant şi dă loc, cum vom vedea, 
la multe supoziţii și comentarii. Inainte însă de a-l examina, 
să vedem cum și ce fel era cunoscut acest Bogati în tară la noi, 
după ştirile şi mărturiile ce ne-au rămas în dosarul omorului 
lui Barbu Catargiu. 

După propria depoziţie, se născuse în Alba- Iulia, la 1825. 
Ofiţer de carieră, era, atunci, la 1872, maior în retragere, 
văduv şi tată al unei fete. Avea însă un trecut foarte dubios. 
La 1862 se găsea іп București, ducând o existenţă imundă. 
Trăia în mizerie, dormind prin grădinile dela vale de Schitul 
Măgureanului (Cişmigiu) şi întreţinându-se prin casele de 
toleranță, în special a uneia Ioana Țiganca. Aci l-a cunoscut 
doctorul Sarrhos, cu ocazia inspecțiilor ce trebuia să facă 
localurilor de prostituție din Capitală. 

Aceasta era situaţia lui în momentul când s'a produs aten- 
tatul. După atentat, starea aceasta de mizerie și de nedemni- 
tate a lui Bogati s'a schimbat dintr'odată. Ne-o spune tot 
doctorul Sarrhos, care, ducându-se la fosta lui gazdă şi între- 
bând de el, i s'a răspuns că a plecat din Bucureşti, căci se făcuse 
bogat. La fel judele instructor Gr. Cair, dela 1876, arată că, 
după asasinat, Bogati a părăsit vieața ticăloasă ce ducea. Nu 
mai frecventa localurile sale de predilecție — bordelurile — 
își cumpărase bijuterii scumpe dela Roche şi Herdan și se 
bucura de o mare încredere la guvernul de atunci, care i-a 
confiat înaltul post de inspector silvic în ambele Principate, 
deşi nu avea pregătire specială pentru o atare funcțiune. 

Mai departe, Cair spune că un domn maior în retragere, 
Em. Puică, văzând, întâmplător, fotografia lui Bogati în biroul 
său, a declarat sub prestare de jurământ că, pe când se afla cu 
batalionul său în orașul Piatra din Moldova, în anul 1864, 
trăia acolo și Bogati. Toată lumea îl numea ucigașul lui Barbu 
Catargiu $1 se temea de dânsul ca de un om care nu avea frică de 
nimeni. Ca atare — asasin al fostului prim-ministru — era privit 
şi de alții, atunci, cum reiese dintr'o broşură publicată doi ani 
în urmă la Paris (Note sur les Principautes-Unies de Moldavie - 
еі de Valachie ), în care se spune că e de mirare cum un oarecare 
Bogati, străin, pe care opiniunea publică îl acuza, pe drept 
ori pe nedrept, de ucigaș, în loc de a fi supus unei instrucțiuni 
judiciare, a fost numit inspector silvic în Moldova, cu salar 
de 2000 piastri pe lună. Asemenea din depoziţia lui М. Mar- 
ghiloman, din 1873, că, întors dela Viena, după crima dela 
8 lunie 1862, a aflat, din svon public, că autorii ar fi Bogati 
şi Dunca şi că, acest din urmă, dispărut din București, în chiar 

ziua atentatului, s'ar fi aflând, atunci, în slujba unui econom 
de vite din Transilvania, un anume Măciucă. 

Aşa dar, din toate mărturiile reiese că Bogati era privit ca 
asasin al lui Barbu Catargiu. Probabil la el se referea şi Ion 
С. Brătianu, când, în ședința dela Іт Februarie 1886 a Adu- 
nării Deputaţilor, venind vorba de acest asasinat, îi replica 
lui М. Kogălniceanu că ucigașul fostului prim-ministru n'a 
fost un român, ci un străin şi că mai trăeşte o persoană (e 
vorba, cred, de colonelul Nic. Bibescu), care ştie aceasta. Iată 
de ce s'a cerut, după arestarea lui, interogatorul, care s'a făcut, 
cum am zis, la Alba-lulia, în Aprilie 1872. 


Interogatorul acesta este interesant nu numai prin decla- 
rațiile ce cuprinde, cât şi prin tendinţa cu care inculpatul 
caută să se scoată din cauză. Mai întâiu Bogati se face a nu ști 
precis când s'a întâmplat faptul. Căci, deşi în altele este cât 
se poate de exact, în această privință zice: In 1863 sau 1864, 
nu-mi aduc bine aminte, preşedintele Consiliului, Barbu Ca- 
targiu, a fost interpelat în Cameră, dacă cu aprobarea sa urma 
să se țină a doua zi o adunare democratică solemnă pe Câmpul 
Libertăţii, interpelare la care acesta răspunse că, numai trecând 
peste cadavrul său (sic), turburătorii s'ar putea întruni. 

După aceste cuvinte — continuă Bogati — ședința Adunării 
s'a ridicat și adaugă el: Se pare că partida democratică a încu- 
rajat şi angajat ре doi tineri — Dunca şi Grozescu — pentru 
a făptui omorul. Căci a doua zi după amiază — iarăși o con- 
fuzie voită — când Catargiu se întorcea acasă cu d-l prefect 
de Poliţie, în trăsură deschisă, Dunca a tras, aproape de poarta 
Mitropoliei, cu un pistol ruginit asupra primului-ministru, 
lovindu-l în сар. Murind imediat, d-l prefect a dat ordin vizi- 
tului să-l ducă iute acasă. 

Apoi, spre a se scoate din cauză, Bogati spune că în acest 
timp, el s'a dus dela cafeneaua Briol, unde băuse un absint, 
la numita Ioana Țiganca, pentru а prânzi. După aceea s'a 
culcat şi a adormit, când un gardist dela intrarea Cișmigiului 
(aproape de casa unde se afla) l-a deşteptat, strigând: «La 
Mitropolie este revoluţie, Se ucid boierii»! Impins de curio- 
zitate, s'a dus să vadă pe cel asasinat și l-a găsit — unde, nu 

spune, probabil însă acasă — întins ре о canapea și plin de 
sânge pe hainele albe cu care era îmbrăcat. | 

In urma acestei întâmplări, relatează mai departe Bogati, 
s'au arestat, în aceeași zi, mai multe sute de persoane. Seara, 

refectul a trimis un ofițer de jandarmi la sine, chemându-l 
la Poliţie. Aci «l-a rugat, în mod amical», să-l ajute a descoperi 
pe făptuitorii crimei, spunând că aceasta ar fi lesne pentru dânsul 
ca unul ce cunoaşte ре mai toți străinii, $1 că prințul Cuza 
a fixat un premiu pentru descoperirea și arestarea asasinului. 
A doua zi după amiază l-au dus din nou la Poliţie, unde pre- 
fectul l-a trimis la procurorul Deșliu, care i-a arătat pistolul 
cu care s'a săvârşit crima şi l-a confruntat cu două calfe de 
lăcătuș (ale armurierului Hofmann). 

Mai pe urmă, încheie Bogati, s'a răspândit svonul fals, după 
care 4-І prefect Bibescu sau eu am fi omorît pe d-l Catargiu, 
cu ştiinţa prințului Cuza. Dar adaugă îndată, spre a întări 
falsitatea svonului, numeroasele rude ale familiei Catargiu și 
ginerele său, consulul francez (Beclard), cari au făcut toate 
cercetările posibile pentru а descoperi pe făptuitori, de sigur 
nu ne-ar fi cruțat nici pe mine, nici ре d-l Bibescu, dacă ar fi 
descoperit vreun indiciu grav împotriva noastră. 


Cu aceasta se încheie depoziţia lui Bogati. Cum se vede bine, 
ea are trei părți, cari vădesc trei preocupări. În prima parte, 
se acuză direct Dunca ca autor al crimei, prezentându-l ca 
agent al partidului democratic (liberal), în slujba căruia s'ar 
fi aflat. In partea a doua, Bogati caută să stabilească un alibi 
pentru sine și să arate că a fost, la timpul său, cercetat şi la 
Poliţie şi la Parchet, dar că nu s'a găsit nimic contra-i. Іп fine, 
în a treia parte, Bogati confirmă svonul, care a circulat îndată 
după atentat şi care s'a menţinut multă vreme, cum că el sau 
Bibescu, ar fi omorît pe Catargiu, cu știința principelui Cuza. 

După acest interogator, care fu trimis autorităţilor române, 
agentul austro-ungar din București ceru dela acestea anumite 
precizări cu privire la timpul când Bogati a început a fi bănuit 
ca asasin al lui Catargiu și cu privire la unele persoane cerce- 
tate cu ocazia investigaţiilor făcute până atunci în această 
cauză. Dar abia la 1876, judele instructor al Tribunalului Ilfov 

răspunde printr'un raport adresat primului procuror acestei 
cereri, — raport în care se fac câteva observatii ві constatări 
judicioase la adresa celor ce-au avut a instrui ре vremuri 
această afacere. 91 anume: т. că deși asupra lui Bogati și Dunca 
au planat cele mai grave bănuieli ca asasini, ei n'au fost con- 
fruntați cu băieţii ce au văzut pe atentator fugind în jos pe 
dealul Mitropoliei şi nici cu un alunar (?), ce se afla tot acolo, 
cu toate că autoritățile i-au avut în mâini; 2. că, deși d-rul 
Sarrhos declarase că, la câteva zile după comiterea crimei, 
Radu Rosetti (fostul prefect al Poliţiei, bunicul d-lui Radu 
D. Rosetti, actualul decan al Baroului de Ilfov), i-a spus că 
ştie cine este asasinul și că, dacă dânsul ar fi în locul colone- 
lului Bibescu, l-ar descoperi, totuși autoritățile de atunci nu 
l-au chemat pentru lămuriri şi precizări, luând măsuri în 
contra-i pentru: cazul că ar fi refuzat să le dea. 


ү 


Acestea sunt toate ştirile се se pot scoate din dosarul închis 
de răposatul Onciul la Arhivele Statului şi în care el, de sigur, 
credea, cum am crezut şi eu, înainte de a-l fi examinat mai 
atent, că se 'cuprinde misterul asasinării lui Barbu Catargiu. 
Din nenorocire, misterul acesta planează asupra acestei afaceri 
Chiar $1 acum după cercetarea dosarului şi va plana, socot, 
încă multă vreme. Căci nu e de nădăjduit să se găsească curând 
probe absolut pozitive şi decisive cu privire la asasin, la mobilul 
crimei şi la autorul еі moral. 

Totuşi, până la aceste probe, se pot face, pe baza celor mai 
înainte prezentate, anumite supoziții şi constatări și se pot trage 
anumite deducţii şi concluzii de natură să aducă mai multă 
lumină în chestiunea asasinării lui Barbu Catargiu, fără bine 
înțeles, cum am. spus, de a о putea şi ре deplin limpezi. 
Le vom încerca în partea ultimă a acestei comunicări, cu pri- 
vire la tustrele întrebările mai sus puse: 1. Cine a putut înfăptui 
crima? 2. Cine a putut fi autorul: ei moral? şi 3. Ce s'a putut 
urmări prin săvârşirea ei? 

т. Cine a putut înfăptui crima? 
Cercetările pun înainte, am văzut — după svonul public — 
trei nume: pe Dunca, pe Bogati şi pe Bibescu. 


Pe cel dintâiu, Bogati îl arată, іп mod precis, ca ucipaş al 
lui Catargiu şi anume în calitate de agent al partidului demo- 
cratic (liberal), de opoziţie. Am spus însă că asupra acestui 
partid şi a conducătorilor săi nu s'a ridicat nici atunci бі пісі 
mai târziu — cel puţin eu nu cunosc — vreo acuzațiune mai 
serioasă de complicitate sau amestec la asasinatul lui Barbu 
Catargiu, afară de acea de care am vorbit, a lui Anghel Deme- 
trescu, şi a cărei netemeinicie am dovedit-o cu prisosință. 

Că Dunca а putut fi aderentul partidului liberal $1 că, dat 
fiind democratismul şi naționalismul integral şi fanatic pe care-l 
propovăduia acest partid, el, ca supus chesaro-crăesc, adică 
ca ardelean, era un 4 exaltat în ideile sale politice », nu e mirare. 
Că a fost, apoi, identificat, pe temeiul semnalmentelor, trimise 
“dela Centru, cu presupusul atentator și că, pe urma acestei 
identificări, numele său a circulat în public ca ucigaș al lui 
Barbu Catargiu, e explicabil. 

Căci acestea au fost prezumțiile, singurele, după care Dunca 
a fost implicat în această afacere — ideile politice exaltate 61 
identificarea lui (făcută de Prefectura judeţului Ialomița) cu 
presupusul atentator. El n'a fost însă cercetat de aproape. Iar 
dacă la 1862, autorităţile nu l-au avut în mână, la 1673, când 
afacerea s'a redeschis, ele ştiau unde se află şi puteau să ceară 
arestarea și investigarea lui, cum au cerut-o pe a lui Bogati. 
Dacă nu au făcut-o, este, foarte probabil, pentrucă nu aveau 
temeiuri mai serioase pentru aceasta. 

Broșura lui I. С. Valentineanu, cunoscutul ziarist de ре 
vremuri (Uciderea lui Barbu Catargiu: Cine e asasinul? Ed. 2-a, 
București, 1897), în care prezintă (ca și Bogati) pe acest Dunca 
(i se zice Iosif, în loc de Dumitru) ca autor al atentatului, nu 
merită nicio încredere. Intreaga poveste e sprijinită pe afirma- 
попі de ordin personal, incontrolabile. Ea abundă de inexac- 
titate şi de invenţiuni. Așa, se spune că după atentat au fost 
arestați mai toți fruntașii liberali — frații Goleşti, frații Bră- 
tieni, C. A. Rosetti, ete., с când е ştiut, că niciunul din ei n'a 


2 А. В. — Memoriile Secţiunii Istorice. Seria ПІ. Tomul XIV. Mem..7. 

fost arestat. A fost scrisă, evident, cu scopul de a acoperi pe 
Bogati, despre care se spune că anume, intenţionat, se dădea 
ca asasin al lui Barbu Catargiu (chiar faţă de Dunca s'a dat са 
atare), ca să poată câștiga mijloacele de traiu ce-i lipseau com- 
plet, Natural că pe astfel de mărturii şi afirmaţiuni пи se poate 
pune niciun temeiu. 


Ce priveşte pe Bogati, el însuşi declară că trecea drept 
asasin al lui Barbu Catargiu, cum se vorbea şi se credea, de 
altfel, de toată lumea, în ţară. De aceea s'a $1 cerut perchezi- 
ţionarea $1 cercetarea lui, atunci când a fost arestat. Depoziţiile 
sale la acest interogator vădesc însă, cum am arătat, preocu- 
parea 4е а se scoate din cauză, acuzând precis pe Dunca de 
ucigaș, căutând să stabilească pentru sine un alibi și afirmând 
că, cercetat, la timpul său, nu s'a putut găsi nimic împotrivă-i. 

Dar declaraţiile sale nu au valoare obiectivă. Acuzaţia adusă 
lui Dunca nu este prin nimic dovedită. Alibi-ul nu e constatat 
prin cercetările celor de drept. Iar așa zisa investigaţie la care 
a fost supus, am văzut că a fost mai mult de formă. Pledoaria 
sa lasă deci deschis şi mai departe drumul tuturor presupune- 
rilor. Și anume: 

Viaţa ce ducea şi condițiunile morale în care trăia ni-l arată 
în stare a primi însărcinări cât de odioase, chiar și pe aceea de 
asasin, iar schimbarea situaţiei sale materiale, cum și favorurile 
de care s'a bucurat din partea oficialităţii, care i-a încredințat 
un așa înalt post în Stat, пе îndreptăţesc a bănui că n'au fost 
decât сотрепѕа е unor servicii făcute cuiva din cei puternici. 

Astfel, în nex cauzal şi logic, opinia publică i-a atribuit lui 
înfăptuirea odiosului atentat. Mai mult, însuşi s'a prezentat 
ca atare. Faptul îl deţin dela venerabilul nostru coleg, d-l 
Ion Bianu, căruia răposatul D. A. Sturdza i-a confiat că, ve- 
nind odată din străinătate, în restaurantul gării Orşova — pe 
atunci stațiune de frontieră —i s'a înfățișat un individ care 
s'a recomandat Bogati şi i-a spus căel este autorul atentatului 
contra lui Barbu Catargiu, de sigur în credință că prin aceasta 
va câștiga bunăvoința pentru dânsul a fostului şef al partidului 
naţional-liberal, ca adversar politic al partidului conservator, 
căruia aparținuse Catargiu. l i 

Despre Bibescu, Bogati ne spune că-i ieșise şi lui svonul 
a fi ucis pe Catargiu. Іп adevăr, svonul acesta a existat și s'a 
menţinut cât a trăit fostul prefect de Poliţie. I s'a şi zis pentru 
aceasta Bibescu-Pistol. Mai mult. Contemporanii, martori ai 
atentatului, dădeau relaţiuni de natură a-l pune direct în cauză. 
Așa, cei ce se găseau la ieșirea dela Cameră, imediat în urma 
trăsurii în care luase loc Barbu Catargiu, mărturiseau că în- 
soțitorul său, Colonelul Bibescu, ţinea braţul drept peste umerii 
primului-ministru (care, se știe, a fost împușcat în partea 
posterio-inferioară а capului) și că, după се s'a tras cu pistolul, 
sub clopotniță, prefectul Poliţiei ar fi spus celor ce l-au în- 
conjurat că asasinul s'a suit pe scara trăsurii, a tras şi apoi а 
fugit la vale, prin viile Mitropoliei, deşi aceştia nu văzură pe 
nimeni, nici urcându-se pe scara trăsurii şi nici fugind. Alţii 
spun că Bibescu ar fi strigat, când s'a săvârşit atentatul, că 
«s'a tras de sus», din clopotniță. La fel mărturisește el în 
depoziția dela 1872. 

Cum vedem, mărturii și declaraţii diferite şi contradictorii, 
din care nu se pot face deducții sau concluzii mai precise şi 
mai lămurite. Singurul fapt care este şi rămâne suspect în 
ce-l privește pe Bibescu, este acela arătat deja. Și anume: 
chemarea lui la Parchet pentru interogator, chemare pe urma 
căreia procurorul general a fost înlocuit, iar cercetările jude- 
cătorești începute, curmate, din ordin, ceea ce dovedeşte că 
era de interes ca prefectul Poliţiei să nu compară înaintea 
instanţelor de anchetă. Dar chiar din acest fapt, nu se poate 
conchide decât cel mult că Bibescu ştia cu privire la atentat 
lucruri care nu puteau fi date la iveală. 


2. Dar care puteau fi aceste lucruri? 

Іп depoziția sa, Bogati spune că, după atentat, s'a răspândit 
svonul cum că el sau Bibescu ar fi omorît pe Catargiu «cu 
ştiinţa prințului Cuza ». 

Și, în adevăr, anumite fapte deja semnalate — modul cum 
Bogati а fost invitat şi tratat la Poliţie, schimbarea situaţiunii 
sale materiale după atentat şi favorul de care s'a bucurat din 
partea regimului, prin numirea sa în un înalt post de Stat — 
vin să confirme acest svon. 


2% 

La ele se mai pot adăuga: 

Faptul că, după abdicarea lui Cuza-Vodă, Bogati a părăsit 
ţara şi s'a întors în Ardeal, unde-l găsim la reluarea cercetărilor 
în afacerea asasinatului și unde a trăit până la moarte, ceea ce 
arată că nu s'a mai simțit sigur și la adăpost sub noul regim 
al principelui Carol și guvernelor sale. 

Faptul că doctorul Sarrhos, care a fost prezent la scena 
întâlnirii noului preşedinte de Consiliu, Ap. Arsachi, cu Cuza- 
Vodă, în faţa trupului neînsufleţit al lui Barbu Catargiu, 
ne spune că Domnul era foarte emoţionat $1 agitat și că, іп 
schimbul de cuvinte ce a urmat între dânșii, Arsachi ar fi 
spus răspicat: că dela primul-ministru până la prinţ nu 
este departe..... 

In fine, faptul relevat şi comentat mult de contemporani, 
că cercetările judecătorești au fost întrerupte $1 că cei bănuiți 
— în special Bogati —n'au fost urmăriţi, fără ca familia 
lui Catargiu să fi stăruit, după cum sar fi cuvenit, ca cele 
dintâiu să fie continuate, iar cei din urmă să fie riguros 
cercetaţi. 

Toate aceste fapte sunt de natură să pună pe cercetător în 
cea mai mare nedumerire și să-l aducă а se întreba: dacă, în 
adevăr, Cuza-Vodă n'a fost străin de atentat şi dacă nu știa 
el chiar şi cine a fost asasinul, așa cum bănuiau, credeau, 
oamenii vremii. Totuşi nu se poate afirma ceva mai pozitiv, 
mai concret în această privință. Căci, în stadiul în care se 
află chestiunea, ea nu poate fi scoasă încă din domeniul pre- 
supunerilor, al ipotezelor. Іп acest sens putem merge mai 
departe, întrebându-ne: 


3. Care a putut fi mobilul: crimei? 

Evident politic şi din parte-mi voi încerca chiar o explicare, 
си care voiu şi încheia această comunicare. Iat-o: 

Domnia lui Cuza a fost dominată de marea problemă a 
reformei rurale, dela început până la rezolvarea ei, în August 
1864. Domnul, partizan hotărît al reformei, în sensul cel mai 
liberal şi democratic, avu însă împotrivă-i: întâiu Comisiunea 
centrală dela Foşcani, al doilea Adunările legiuitoare şi al 
treilea pe Barbu Catargiu. 

Іп adevăr, Comisia centrală, саге, după noua organizare dată 
Statului prin Convenţia dela 1858, trebuia să întocmească 
proiectele de legi comune ambelor Principate, alcătuise, 
pentru reforma rurală, un proiect de lege în spirit conser- 
vator $1 reacţionar. Prin acest proiect de lege, raporturile 
dintre proprietari şi plugari se lăsau la libera învoială, între 
cei dintâiu, ca stăpâni ai pământului și între cei din urmă, ca 
stăpâni ai brâţelor lor. In loc deci ca ţăranii, liberaţi de clacă, 
să fie împroprietăriți pe ogoarele pe care le munciseră de veacuri, 
cum voia Domnul și (ага, ei erau lăsaţi tot la discreţia stăpâ- 
nilor, fără putinţă a se emancipa din starea de servitute, sărăcie 
şi ignoranţa în care fuseseră aduşi. Fireşte, Domnul nu putea 
aproba un asemenea proiect de lege. Totuşi, el trebuia, după 
procedura prescrisă de Convenţie, supus deliberării celor două 
Adunări legiuitoare din Iaşi și Bucureşti. 


Dar membrii acestor Adunări, constituite pe baza legii elec- 
torale dată de aceeaşi Convenţie, care lăsa conducerea Statului 
pe seama marilor proprietari, ca unii ce aproape singuri erau. 
alegători şi puteau fi aleși, membrii acestor adunări, zic, născuţi 
şi crescuți, în mare majoritate, în conştiinţa unor drepturi de 
proprietate intangibile şi a unor privilegii de clasă de abia 
abolite, nu înțelegeau să renunțe cu ușurință пісі la unele 
nici la altele. Conduse de un astfel de spirit, Adunările legiui- 
toare se arătară hotărît refractare, vrăşmașe, oricărei reforme 
ce le-ar fi redus sau restrâns ceva din proprietăţile şi din rolul 
ce-l aveau încă în Stat: membrii lor. Era cert deci că cele două 
reforme ce se agitau atunci — reforma rurală şi reforma elec- 
torală — nu puteau fi votate, într'un spirit mai liberal și mai 
democratic, de aceste Adunări. 

Așa fiind, Cuza-Vodă refuză a supune deliberării lor proiectul 
de lege pentru reforma rurală întocmit de Comisiunea cen- 
trală, pe motiv că o reformă de o așa de mare însemnătate 
nu trebuia desbătută înaintea Adunărilor separate, dela Iaşi 
şi Bucureşti, ci înaintea Adunării comune, ce avea să se întru- 
nească în Capitala țării, odată cu efectuarea deplină şi defini- 
tivă a unirii Principatelor, — unire, a cărei realizare, toți, dela 
Domn până la cel din urmă cetăţean, o aşteptau cu cel mai 

fierbinte patriotism. Aceasta în speranţa că, prin contopirea 
celor două Adunări separate într'una singură, se va putea alcătui 
o majoritate mai binevoitoare, mai favorabilă reformei. 


Acel care totuși cearcă să forțeze mâna Domnului, să-i în- 
frângă voinţa, silindu-l să prezinte Adunării din Bucureşti 
proiectul de lege pentru reforma rurală al Comisiunii centrale, 
fu Barbu Catargiu, cel mai ireductibil și implacabil reprezen- 
tant şi apărător al intereselor marilor proprietari. Prin cultura 
şi talentul ce poseda, prin voinţa fermă $1 hotărîtă cu care se 
conducea іп vieață, prin autoritatea şi prestigiul de care se 
bucura în fața coreligionarilor săi politici, prin energia și vi- 
goarea cu care înţelegea să ducă la realizare concepțiile și doc- 
trinele sale conservatoare, reacționare, el îşi câștigase un mare 
ascendent în mijlocul clasei conducătoare şi în Adunările le- 
giuitoare, pe care le domina іп totul. « Majorităţile, pe саге 
Catargiu le condusese dela 1859 mai-mai fără întrerupere 
până în momentul morţii sale, scrie biograful și apologetul 
său Anghel Demetrescu, і se supuneau nu numai din convin- 
беге, ci și în mod automat, după accesele acestui maniac (sic! ), 
dinaintea căruia trebuia să se plece orice voinţă, să se sfărâme 
orice teorie ». 

In adevăr, conştient de această mare forță politică şi, cum 
am spus deja, bine fixat asupra spiritului şi modului cum tre- 
buia făcută, după concepţia sa politică, organizarea și consoli- 
darea Statului, Barbu Catargiu, atunci când Cuza-Vodă îi 
încredință cârma 'Ţării-Româneşti, la зо Aprilie 1861, în- 
scrise, între alte măsuri şi legiuiri ale programului său de 
guvernământ și reforma agrară, cerând Domnului: «să nu 
împiedece Adunarea de a lucra legea rurală, dacă până la 
3/15 Iunie, termenul fixat de Inălţimea sa pentru efectuarea 
unirii depline, cele două Adunări separate nu se vor putea 
întruni împreună și nici — pentru acest caz — să nu închidă 
Adunarea până ce nu va vota această lege ». 

Dar Domnul, care ştia că proiectul odată adus înaintea 
Adunării va fi şi votat, se opuse, cum se opuse de altfel şi la 
celelalte cereri ale noului președinte de Consiliu. De aici 
conflictul, care, după 12 zile numai, duse la demisia Guvernului, 

— conflict pe care Barbu Catargiu ţinu să-l înfățişeze țării 
prin о răsunătoare demisie, în саге înșiră, una câte una, 
toate cauzele ce-l aduseră în dezacord constituţional cu Dom- 
nul, — demisie care este şi va rămâne unul din cele mai соп- 
ştiente și mai demne acte publice din întreaga vieaţă consti- 
tuţională a României dela 1858 până azi. 

Căci, iată ce zicea el în această demisie cu privire la legea 
rurală: « Am cerut să nu se împiedece Adunarea de a pune 
în discuţie legea rurală, dacă până la 3/15 Iunie, termenul 
pus de Înălțimea Voastră pentru efectuarea unirii, nu se vor 
putea întruni ambele Adunări. бі am mai cerut să nu se în- 
chidă Camera noastră până nu se va vota acea legiuire, fiindcă 
intenţia ambelor Adunări, când a dat votul pentru discuția 
în comun a legii, n'a fost de a amâna la infinit și de a lăsa 
nerezolvată o chestiune ce ţine suspendat creditul public și în 
suferință toate interesele țării amenințate, ci ca să înlesnească | 
şi grăbească rezolvarea ei, — dar Măria Voastră ай refuzat !». 


Da, Domnul a refuzat categoric, iar Barbu Catargiu a tre- 
buit să plece dela guvern. Conflictul a produs însă resenti- 
mente acute în sufletele celor doi adversari, cari rămăseseră 
și mai departe neclintiți fiecare pe poziţia sa, înțelegând să 
lupte cu aceeași Һоїйгіге și energie pentru scopurile ce urmă- 
reau — Cuza-Vodă să perfecteze cât mai repede actul unirii 
depline, iar Barbu Catargiu să impună, prin orice mijloc, vo- 
tarea reformei rurale. Căci cel dintâiu aștepta dela actul unirii 
depline o schimbare a situației în ce priveşte atitudinea vii- 
toare a Adunării legiuitoare față de reformele sale, prin faptul 
că această unire avea să desființeze Comisia centrală dela 
Focşani, avea să reunească cele două Adunări dela Iaşi şi Bu- 
curești $1 cu ele ре cei ce susțineau reformele într'un spirit 
mai liberal şi mai democratic şi avea, poate, să determine 
Chiar și pe cei intransigenţi la o atitudine mai înţelegătoare, 
mai conciliantă. 

Dar Barbu Catargiu nu aşteptă unirea deplină, spre a-şi 
continua acţiunea sa. Mai întâiu el refuză să subscrie decretul 
de numire al succesorului său la Preşidenţia Consiliului. Apoi 
după ce acesta — Șt. Golescu — constitui totuși noul Guvern, 

caută să impună aducerea în desbaterile Adunării legiuitoare 
a proiectului de lege pentru reforma rurală al Comisiunii cen- 
trale. Aceasta prin propunerea unei moţiuni ре саге majori- 
tățile sale о votară cu toată grăbirea, cum că «orice Minister 
ce nu ar veni cu soluția chestiunii rurale, înainte de închi- 
derea Adunării, să nu aibă încrederea еі». Şi cum Guvernul 
declară că nu poate primi această moțiune, majoritățile îi dă- 
dură, la 24 Iunie, vot de blam. Totuşi el nu demisionă şi 
nici Domnul nu-i ceru demisiunea, cum ar fi fost firesc şi 
logic sub raport constituţional, 

Evident, acţiunea lui Barbu Catargiu, era o nouă provocare 
la adresa Domnului, după demiterea lui demonstrativă cu o 
lună în urmă, — demitere pe care Cuza-Vodă o primi, cum 
mărturisește D. Bolintineanu (Vieața lui Cuza- Vodă, р. 269), 
cu un adevărat acces de furie. Nu e de mirare deci că Domnul 
vedea în persoana fostului său prim-ministru un vrăjmaş ire- 
ductibil al reformelor sale şi nu e de mirare nici că cei mai 
de aproape colaboratori ai săi vedeau în Barbu Catargiu o 
piedică care trebue înlăturată din calea! realizării reformei ru- 
rale, cum reese din mărturia lui Eugeniu Carada (М. Theo- 
dorian-Carada: Efemeride, Bucureşti, 1930, p. 56) că, ieșind 
odată dela C. A. Rosetti cu C. Bolliac —în 1861 — acesta 
l-a invitat la un ceai, la care a venit și Chr. Tell $1 că, cu acest 
prilej, în discuţiile urmate « Bolliac şi-a exprimat credința că 
Vodă nu va putea înfăptui reformele democratice, până ce mai 
întâiu Barbu Catargiu nu va fi suprimat». 

_Dar influența de atunci a lui Barbu Catargiu întrecea pe 
a Domnului. Adunarea ега la dispoziţia și la discreţia sa. 
Atâta vreme deci cât el stătea în fruntea majorităţii nu putea 
fi nicio nădejde de schimbare. 'Toate încercările de a-l îndu- 
pleca la o atitudine mai conciliantă nu reuşiră. Nici dizolvă- 
rile $1 nici persuasiunile. lar o nouă lege electorală, care să 
modifice structura şi compoziţia ei, Adunarea refuză, tot la su- 
gestia lui Catargiu, a da, dacă nu se rezolvă mai întâiu reforma 
rurală. Legal, Domnul cu ai săi nu mai puteau face nimic. 


Totuși realizarea unirii depline, care se câștigă prin silin- 
tele particulare ale lui Cuza $1 ale devotaţilor săi agenţi pe lângă 

Poarta Otomană şi pe lângă împăratul Napoleon III, Con- 
stantin Negri şi I. Alecsandri, aduse о schimbare neașteptată 
a situațiunii, cel puțin sub raport moral şi național. Toată 
lumea fu de acord în a recunoaște meritele speciale ale Dom- 
nului în această chestiune. Barbu Catargiu, însuși, într'o fru- 
moasă $1 patriotică cuvântare, rostită în Cameră, la іі Decem- 
vrie 1861, în ziua când s'a anunţat recunoaşterea unirii de 
către Curtea suverană și Puterile garante, nu hesită a ratifica, 
cu marea sa autoritate politică, această unanimă recunoaștere. 

Evident, poziţia lui Cuza-Vodă se consolidă mult prin rea- 
lizarea unirii depline, iar nădejdile sale într'o schimbare a 
situației pe urma acestui mare eveniment erau îndreptăţite. 
Aşa se explică faptul că, atunci când fu să se constitue cel 
dintâiu guvern unitar al fostelor Principate, la 24 Ianuarie 
1862, el încredință formarea acestui guvern vajnicului său 
rival, lui Barbu Catargiu. Dar Domnul avea să se încredin- 
еге în curând că se înșelase în așteptările sale. Căci primul 
preşedinte de Consiliu al României se arătă și acum, ca și 
-la 1861, tot așa de intransigent іп convincţiile sale politice 
51 tot aşa de hotărît іп a şi-le pune în aplicare. Іп acest scop, 
după ce, prin legi speciale, desființă Comisiunea centrală dela 
Focşani (numai suspendată de Puterile garante) şi organiză 
Curtea de Casaţie la Bucureşti, Barbu Catargiu prezintă Adu- 
nării legiuitoare proiectul pentru reforma rurală, același pe 
care Cuza-Vodă i-l respinsese în guvernarea sa precedentă. 


Am arătat la început cum au decurs desbaterile proiectului 
în Adunare, cu marele duel oratoric dintre Mihail Kogăl- 
niceanu și Barbu Catargiu бі am spus că totul fu în zadar, 
căci acesta merge direct şi neşovăitor la scop. Nimic nu 1-а 
putut clătina în credinţele şi “convingerile sale $1 nimic nu 
l-a putut schimba în simţimintele și atitudinele sale — şi unele 
бі altele hotărît ostile revendicărilor juste şi generoase pe care 
oamenii vremurilor nouă le făceau $1 cereau pe seama țără- 
nimii robite. 

Minunata pledoarie a lui Kogălniceanu, în care expunea, în 
chip „magistral și documentat, evoluţia problemei agrare la 
noi, în care arăta cum reforme similare sau făcut în ţările 

cele mai conservatoare şi reacționare, în Prusia, іп Austro- 
Ungaria, în Rusia chiar, în care dovedia că reprezentanţii Pu- 
terilor protectoare, în rapoartele lor din 1857, preconizară o 
reformă aşa cum o cerea partida progresistă şi în care, în cele 
din urmă, în cuvinte pline de profundă simțire și iubire pentru 
săteni, se făcea apel la sentimentele patriotice și umanitare 
ale membrilor Adunării față talpa și viitorul ţării, — această 
minunată pledoarie în favorul țărănimii române пи clătină 
nimic din hotărîrea lui Barbu Catargiu și nu avu nici un ră- 
sunet în sufletul său. Pentru dânsul, ea era, aşa cum a carac- 
terizat-o în cuvântul său de răspuns: «o chimeră, o chimeră 
ciudată, paradoxală, о chimeră cu capul de porumbiță, făgă- 
duind multă blândeţe, cu trunchiul de aspidă plină de venin 
și cu coada de șopârlă măglisitoare ». 

In aceste condițiuni desbătută, era sigur că legea va fi vo- 
tată şi că Barbu Catargiu уа cere imediat Domnului sancțio- 
narea şi promulgarea ei. Dar Cuza-Vodă, care, de rândul 
trecut respinsese, motivat, prezentarea proiectului de lege Adu- 
nării, de rândul acesta nu mai avea motiv legal și politic de 
a refuza cererea primului său ministru, perfect constituțională. 
O ştia bine. Totuşi el nu putea sancţiona legea. Ar fi fost o 
totală abdicare dela convingerile, sentimentele și atitudinele 
sale de până aci. Conflictul era deci inevitabil și de astădată, 
de sigur, mai grav şi cu urmări, poate, mai serioase. Răspun- 
derea avea să o poarte întreagă Domnul. Și el avea să în- 
frunte agitaţiile ce urmau а se produce din partea celor ne- 
mulţumiţi, în frunte, firește, cu Barbu Catargiu, cari peste 
capul Guvernului, s'ar fi îndreptat direct asupra lui Cuza- 
Vodă. Era primejduită deci şi poziția sa personală, pe lângă 
acea a reformei rurale însăşi. 


Domnul ştia bine aceasta și prevedea ceea ce avea să se 
întâmple. El avea, de sigur, voinţa şi energia să suporte noul 
conflict şi să înfrunte agitația, chiar cu riscul situaţiei sale. 
Totuși perspectivele acestei lupte trebuiau să-l neliniștească 
şi îngrijoreze şi trebuiau să neliniștească şi îngrijoreze pe cei 
mai apropiaţi și devotați ai săi. Dar strania coincidență a sfâr- 
şitului tragic şi misterios al lui Barbu Catargiu în preajma 

votării legii rurale, îndepărtară dintr'odată aceste perspective. 
Căci chestiunea sancţionării și promulgării legii, cu toate ur- 
mările sale, nu se mai punea acum pentru Domnitor. In 
adevăr, deși trei zile în urmă, Adunarea votă, demonstrativ, 
reforma nefastă a fostului preşedinte de Consiliu, — urmașul 
său, Ap. Arsachi, în starea de spirit şi în atmosfera politică 
schimbată, fără de autoritatea, voinţa $1 energia predecesorului 
său, nu avu curaj a mai cere sancţionarea ei. Astfel ea rămase, 
după expresia banală, înmormântată în cartoanele Adunării 
ce о votase. 

Totuşi, deşi Cuza-Vodă avu prudenţa și tactul a oferi țării, 
partidelor în luptă, un timp de destindere, prin constituirea, 
la 23 Iunie, a unui guvern care să conducă afacerile Statului — 
Guvernul lui Nic. Kretzulescu — fără a mai aborda chestiunea 
rurală, Adunarea persistă în atitudinea sa de ostilitate față de 
Domn şi de Guvernul său, hotărîtă a respinge orice încercare 
de reformă rurală, concepută şi întocmită în alt spirit şi în 
alt sens decât cele preconizate de fostul ei conducător, Barbu 
Catargiu. Rezistența aceasta па putea fi înfrântă prin noui 
dizolvări. Se făcuse doar suficientă experiență în această pri- 
vință: nouile Adunări se reconstituiau însă la fel cu cele di- 
zolvate. Numai o modificare a structurii şi alcătuirii lor pe 
baza unei noui legi electorale, ar fi putut da o Cameră mai 
favorabilă reformelor liberale şi democratice. Dar nici aceasta 
nu era cu putință. Căci Adunarea condiţiona reforma electo- 
rală de acea rurală. Orice cale normală și legală de schimbare 
a situaţiei acesteia era aşa dar exclusă. Domnul și (аға se con- 
vinseseră. De aceea, ca să înfrângă această înverşunată rezi- 
stență, înlăturând din calea reformei agrare ultima și cea mai 
de seamă piedică pentru liberarea de sub şerbie şi împro- 
prietărirea milioanelor de țărani, Cuza Vodă trebui să recurgă, 
cum se știe, la lovitura de Stat dela 2 Mai 1864. | 


ж 
ж ж 


Acesta este cursul evenimentelor și împrejurărilor istorice 
în care s'a produs moartea, prin asasinat, a lui Barbu Ca- 
targiu și în care pot fi căutate și aflate cauzele care au 

determinat-o. Personal şi strict obiectiv nu văd, până acum cel 
puţin, o altă legătură cauzală și o altă explicare logică. N'au 
văzut-o, de altfel, atunci, nici cei ce puteau privi evenimen- 
tele mai dedeparte şi deci mai nepreocupat. Aşa Daily News 
din то Martie 1863 atribue omorul lui Barbu Catargiu fricei 
ca proiectul de lege al reformei rurale să nu se voteze (Ap. 
А. D. Xenopol, o. с., I, 243), iar Consulul francez din Brăila 
Maurin Ric, într'un raport adresat lui Drouyn de Lluys, mi- 
nistrul de Externe al lui Napoleon ІП, la 12 Martie 1866 
(Paul Henry, L'abdication du Prince Cuza, Paris 1930, 235) 
spune că Librecht, omul de cea mai perfectă încredere al 
Domnului $1, de sigur, cel mai odios membru al camarilei 
sale, e bănuit a fi autorul, negreşit moral, al asasinatului fo- 
stului prim-ministru. 

De aceea, pentru mine, Barbu Catargiu a fost victima nu 
numai a credințelor sale nestrămutate și a caracterului său 
inflexibil, dar şi а rătăcirii în care se găsea cu aproape în- 
treaga clasă socială din care făcea parte, crezând că noul Stat 
român se poate organiza, consolida şi desvolta pe alte temeiuri, 
decât acele pe care le impuneau spiritul timpului modern şi 
necesităţile de vieață în acest spirit ale poporului român, — 
adică pe o structură și întocmire în sens conservator $1 reac- 
ţionar şi prin menţinerea mai departe a maselor țărănești în 
servitute, sărăcie şi ingoranţă. 

Rătăcirea aceasta а plătit-o din nenorocire și pentru toți 
cei ce credeau ca dânsul, cu viața. Căci evident, așa cum zicea, 
Mihail Kogălniceanu, 2000 de boieri, adică de mari proprie- 
tari, nu fac o nație şi, cum putem adăuga noi astăzi, nici ре 
acești 2000 de boieri nu se putea clădi România, așa cum 
s'a clădit ea pe milioanele de săteni eliberați de sub clacă 
şi împroprietăriți pe brazdele muncite de veacuri, prin actul 
de autoritate, de dreptate şi de iubire săvârșit de Cuza-Vodă 
şi marele său sfetnic Mihail Kogălniceanu la 1864. 


ANEXE 


( Actele mai însemnate din dosarul asasindrii lui Barbu Catargiu, 
dela Arhiva Statului din Bucureşti). 


І 


Depeșe circulară la toate Prefecturile de județe, Subprefectura de Olteniţa 
și d-lui Director ministerial din laşi 


Nr. 4487. Iunie 8, seara, 1862 


Astăzi la 6 ore după amiază, d-l Barbu Catargiu, primul ministru, 
ieşind din Cameră, a fost asasinat prin două lovituri de gloanțe. Asa- 
sinul nu s'a descoperit încă. Fiţi cu luare aminte asupra persoanelor 
ce vor sosi sau vor fi sosit în acel judeţ sau reședință, ce vă vor insufla 
bănueli.. 

Se bănueşte că asasinul ar fi un om îmbrăcat nemţeşte, blond, cu 
barbişon şi ciupit de vărsat şi cu pălărie de paie cu borduri negre. 


Conform cu originalul. Subscris de directorul Ministerului. 


П 


Prezidentul Consiliului Ministrilor Principatelor-Unite câtre onorabilul 
Minister de Interne 


Nr. 341 Bucuresci,' тт Iunie 1862 


Preşedinţa onorabilei Adunări legislative prin adresa sa de astăzi 
гі Iunie, sub пг. 910, îmi comunică că onorabila Adunare în ședința 
sa dela 9 c., după се a ascultat comunicatul Guvernului din acea zi, 
a deliberat de urgență asupra celor cuprinse în el. 

Că în ceea ce priveşte cazul învoirii de a se preda în mâinile Poliţiei 
doi deputaţi, cari au subscris adresa către Prefectura de oraș, relativă 
la serbarea се se pregătea pentru ziua de іі Iunie, Adunarea s'a oprit 
de a da vre o hotărîre, pe privire că acei deputaţi, dd. Anton Arion şi 
Grigorie Miculescu, au declarat înșii că voesc de la sinele a se pune la 
dispoziția autorității. 

Iar asupra cazului al doilea, coprins în mai sus zisul comunicat, de- 
spre mijloacele de ordine publică, Adunarea, cu majoritate de 54 vo- 
turi contra a 36, a adoptat amendamentul următor: 

« Adunarea naţională, adânc întristată de dureroasa pierdere ce a 
făcut în persoana unui mare cetățean și bun patriot, indignată totde- 
odată de sumeția crimei се s'a săvârşit, crimă care amenință întreaga 
societatea romînă; mai luând în privire greutăţile ce preîntâmpină Gu- 
vernul pentru a menține ordinea publică, Adunarea, pentru binele 
țării, dă Guvernului putere discreționară până la întâia Duminică a 
viitoarei luni Decemvrie, de a lua toate măsurile și chiar cele mai ener- 
gice, în privirea acelora ce i-ar afla că conspiră sau făptuesc în contra 
Jiniştei publice, de a aresta, de a-i înfrâna și chiar de a-i depărta din 
țară, precum şi de a suspenda libertatea presei. lar la deschiderea 
Adunării, îi va da relațiune de măsurile ce а luat». 

Eu împărtăşesc cele de mai sus onorabilului Minister de Interne, 
spre cele de cuviinţă. 


(ss) Arsachi. 
Secretarul Consiliului, (ss) І. С. Petrescu 


ПІ 


Depeșe circulară la toți. prefecții judeţelor йе dincoace și de dincolo de 
Milcov și directorul ministerial al Moldovei 


Nr. 4671. 7862, Iunie I4 


Comunicaţia făcută d-tră prin circulara Nr. 4671, pentru votul Ca- 
merei despre puterea discreționară dată Guvernului, este numai spre 
а d-tră ştiinţă şi nu o veți aplica la nici o împrejurare, până la un al doilea 
ordin al Ministerului, precum se cuprinde în circulară. 


IV 
Prefectura județului Ialomița cătră Ministerul de Interne 
Nr. 5506 (confidenţial) Orașul Știrbei, 1862 Iunie 12 


Domnule ministru, 


Cu signalmentile asasinului dlui Barbu Catargiu, cuprinse în ordinul 
domniei voastre nr. —, asemănîndu-se oarecum acelea ale indivi- 
dului Dumitru Duncă, supus C.C., venit în orașul Știrbei cu biletul 
Poliţiei Capitalei nr. 33, de unde s'a înapoiat în București pe la 5 Mai, 
cu viza Poliţiei oraşului Știrbei nr. 12, și pentrucă din informaţii се 
am luat, acel individ ar fi peste măsură ezaltat în ideile sale politice, 
bănuesc că poate el să fie făptuitorul. Mă grăbesc dar a supune cu 
respect cele de mai sus la cunoştinţa domniei voastre spre а lua dis- 
poziţiile ce veți bine chibzui. 

Binevoiti, vă rog, domnule ministru, a primi încredințarea prea ose- 
bitei mele considerațiuni cu care am onoarea a fi 
al domniei voastre prea plecată slugă, 
Prefect, N. Moscu 


Indată și în mod confidențial se va comunica d-lui prefect de Po- 
пе, spre luarea cuvenitelor dispoziții. 


1862, Iunie 13. 


у 


Procurorul Tribunalului Ilfov, secția І, câtră Ministerul Justiției 
Nr. 1232 1862, Iunie 28 


Domnule ministru, 


Cunoașteţi, d-le ministru, că eu, astăzi, în unire cu d-l procuror 
al Curţii criminale, mă găsesc lucrând în pretoriul on. Prefecturi a 
Capitalei spre descoperirea asasinului d-lui B. Catargiu, fostul pre- 
ședinte al Consiliului. 

Pentru a-mi îndeplini cu stricteţe obligaţiunile mele іп cazul de față, 
am luat toate dispozițiunile permise de legea penală în unire cu co- 
legul meu, având speranță că golul lăsat de on. Prefectură într'această 
chestiune îl vom împlini prin mediile posibile, ajungând cât mai fără 
amânare la ținta dorită de națiunea întreagă. 

Intre alte urmăriri necesarii spre descoperirea crimei, am avut şi un 
preot, care, prin depozițiunea sa, a zis că de va vedea pe autorul faptei 
îl cunoaşte, căci mai înainte de comiterea faptei vorbise cu alţii pre 
de aproape, aflându-se şezând pe o bancă din mâna stângă a dealului 
Mitropoliei. Spre acest finit, am pus în vederea menţionatului preot 
atât pe arestaţii aflați la Prefectură cât și pe alte persoane ce пе pot 
da oarecari bănueli. 

Cu acest mod, eri, aflând că în arestul Prefecturii se găsesc niște 
arestanţi, aduși chiar atunci, ре cari, văzându-i de dimineaţă, d-l pro- 
curor al Curții criminale, i s'a părut că unul din ei ar fi semănând 
întocmai la signalimente cu asasinul denunțat, chemând pe acel preot, 
spre a-i observa şi a ne arăta dacă din ei este vre unul ce căutăm, s'a 
cerut verbal d-lui director al Prefecturii, de trei ori, zișii arestanţi 
printr'un jandarm, într'adins trimis și putinţa n'a fost a-i trimite; după 
care, timpul fiind prea înaintat şi preotul ne mai putând adăsta, d-l 
procuror al Curţii mă invită a merge eu în unire cu preotul la arestul 
în care se găsesc acei indivizi şi unde în sală mai mulți jandarmi cu 
săbiile scoase îmi popriră intrarea, zicându-mi că nu e liberă. 

Când le zisei ca să spuie şefului lor că e d-l procuror, îmi răspunseră 


~ 


că 4-І director al Prefecturei ce era acolo le-au ordonat să nu mă lase 

a intra în arest. Adăstând câteva momente în capul scărei cu acel 
preot, se auzea în arest un țipăt grozav, fără însă să pot vedea cine ега, 
care suferă. După aceasta, văzând că nu mi se dă voie a intra în arest, 
venii la d-l procuror al Curţei criminale, căruia, spunând toate cele 
petrecute, d-sa chemă pe directorul Prefecturei și-l întrebă: cum se 
poate a nu mă lăsa pe mine, ca procuror de Tribunal, să intru în arest 
cu acel preot, spre a observa pe cei arestaţi; d-lui, arătând cu mâna 
spre mine, răspunse laconic: « Nu-l cunosc de procuror, nu l-am lăsat 
și nici îl voi lăsa vre-odată са să intre în arest ». — Preotul, пе mai având 
la се adăsta, fu silit a merge la ale sale, fără a ne ajuta cunoștința sa la 
ceva, căci bariera trasă de d-l director uimi pe toți. 

In faţa acestora, d-l ministru să arate că on. Prefectură este obligată 
de lege a ne înlesni toate mediile de descoperire ce-i vom cere, dar, 
din cele expuse până aici, vedeţi că d-l director nu numai că nu ne 
dase ajutorul necesar, dar din contră preotului nu i se arătară arestanții, 
din care cauză scopul pentru care era chemat rămase inutil, ordonând 
jandarmilor a nu mă lăsa să intru în arest. Apoi acest domn director, 
atât prin expresiunile sale rostite înaintea d-lui procuror al Curţei 
criminale, cât şi prin conduita sa calcă art. 39 din proced. cod. penal, 
punându-mă în imposibilitate de a mai vizita arestele, pentru care 
merită a fi dat judecăţei şi a i se aplica penalitatea prevăzută de art. 
151 din codul penal. 

Cât pentru acela се ра groaznic în arest, atunci când eu mă aflam 
la ușe cu preotul, nu poate fi altul decât un arestant supus la cazne, 
contra dispozițiunilor art. 148 din citatul cod, pentru care rămâne Іа chib- 
zuirea d-voastră de a face cele се se dictează: de lege în asemenea caz. 

Toate acestea, supuindu-le cu respect la cunoștința dv., domnule 
ministru, vă rog să binevoiţi a face ca să fiu respectat în viitor ca pro- 
curor, conform cu legea, spre a-mi putea îndeplini misiunea cu exac- 
titate şi fără nici o împiedicare din partea zisului director sau, dacă 
această legală a mea cerere, nu se va putea îndeplini, atunci, vă rog, 
a mă strămuta într'alt post, căci sunt gata a demisiona chiar acum, 
ne mai putând servi la acest director, ce calcă legile în ființă, ordonând 
să se întrebuințeze puterea jandarmilor împotriva punerii în lucrare 
a dispoziţiunilor legei, prevăzută de art. 39. din proced. cod. penal 
şi art. 148 din acelaș cod. . 

Ргітіф, domnule ministru, $1 de astădată expresiunea înaltei mele 
considerații 

Procuror, С. Sachellarie. 


| УІ 
Ministerul de Interne către prefectul Poliţiei Capitalei 


Nr. 30376 1862 August 20 


Cu adresa d-lui ministru al Justiţiei Nr. 17142, primind alăturatul 
în copie raport al d-lui procuror al 'Trib. corecțional Ilfov. s. І 

nr. 1232, prin care arată că d-l director al acelei Prefecturi l-a oprit Фа 
intra în arest, spre a cerceta un arestant asupra cărui avea bănueli grave, 
subsemnatul grăbeşte a-l pune în vedere d-tră şi vă invită să cerce- 
tati această înprejurare $1 să-mi daţi informații categorice despre ur- 
marea d-lui prim ajutor al d-tră, cum şi dacă în adevăr a fost supus 
la caznă pe vreun arestant. Odată cu raportul се veţi da, veți înapoia 
şi suscitata copie după raportul d-lui procuror. 


VII 


Procurorul general дере lângă Curtea de Apel din București câtre Mi- 
misterul de Justiţie 
Nr. 3187 1866, Iunie 27 


Domnule ministru, 


Examinând dosarul relativ la asasinatul d-lui Barbu Catargiu, am 
onoare а vă face cunoscut că fostul procuror pe lângă desfiinţata Curte 
criminală, după ce a constatat faptul prin procesul verbal dresat în 
acea zi de 8 Iunie 1862 și după ce domnii medici Felix, lorganda şi 
Sarrhos au constatat, prin actul medical din 9 Iunie, acel an, aprobat 
de Consiliul de medicină, că moartea Catargiului a fost cauzată prin 
descărcarea unei arme de foc umplută cu plumb, dintr'o distanță de 
un metru, a proces în descoperirea crimei. 

Mai multe procese verbale există în dosar, din cari nu rezultă nici o 
probă palpabilă întru descoperirea asasinului. Probele mai esenţiale 
din cele aflate în dosar sunt cele următoare: 

Declaraţiunea lui Anton Hofman, fabricant de arme, şi а calfelor 
sale, Iosef și Anton, că, cu 3—4. zile înaintea omorului, a reparat pi- 
stolul, cu care s'a comis crima, făcând și portretul persoanei се i l-a 
dat spre reparare, pe care l-ar putea recunoaște dacă i s'ar prezenta. 

Depozițiunea d-lui Scarlat Pală, prin care mărturiseşte că, cu trei 
săptămâni înainte de 8 Iunie, a găsit în tutungeria de sub hotelul Patria 
a lui Niculae Caludescu pe fratele acestuia, pe un George, frate cu Mihai 
Bogasieru, pe un sergent, pe domnul Eugeniu Carada, pe popa Gri- 
gorie şi alți doi necunoscuţi vorbind de Vodă și de Catargiu; că în 
ziua de то Iunie, trecând pela prăvălia lui Mihai Bogasieru, fratele 
acestuia, George, 1-а chemat în prăvălie, spunându-i că se duse hoțul 
şi tâlharul de Catargiu «Се lovitură bună: i-a pus pistolul în cap şi, 
după се a tras, deodată s'a ameţit și, învârtindu-se în loc, a luat dru- 
mul, coborîndu-se ре unde este malul surpat şi nişte duzi». 

Depoziţiunile persoanelor notate mai sus și a altor martori, din сагі 
se trag grele bănueli asupra lui George Ion, fratele acelui bogasier. 

Depoziţiunile a doi băieți, cari, aflându-se ре dealul Mitropolii іп 
momentul comiterii faptului, au văzut pe asasin fugând, descriindu-i 
şi signalmentele. 


3 А. R, — Memoriile Secţiunii Istorice. Seria ШІ, Tomul XIV, Mem. 7. 

Depoziţiunile martorului Damaschin Ieromonahul, servitor la bi- 
serica Mitropoliei, că în ziua de 8 Iunie 1862, Nicolae Iorgu Dan din 
Ploeşti a trecut prin curtea Mitropoliei, spunând zisului martor: că să 
dea Dumnezeu noroc la ceeace se va întâmpla astăzi. 

Domnul Deșliu, procurorul de atunci, a dispus în cele după urmă 
a se chema domnul Bibescu, atunci prefect, dar depoziţiunea aceasta 
a rămas neefectuată, din cauza destituirii sale. Iar domnul Șoimescu 
care l-a succedat, n'a urmat investigaţiunile începute. 

Supunând aceasta la cunoștința d-voastră drept răspuns la adresa | 
nr. 5132/66, am onoare а vă face cunoscut, d-le ministru, că voiu 
lua fără întârziere măsurile cuvenite întru descoperirea crimei și darea 
culpabilului în mâna Justiţiei. 

Primiţi, d-le ministru, încredințarea osebitei mele consideraţiuni. 


Procurorul general, Е. Cantilli. 


VIII 


Ministerul de Justiție către Ministerul de Externe 
Мг. 808 · 1872, Ianuarie 19 


S'a vorbit mult și chiar іп sânul onor. Adunări legiuitoare, că nu- 
mitul Bogati, ce astăzi se află arestat la Kronstadt, în urma dispozițiu- 
nilor luate de Guvernul austro-ungar, ar fi cunoscând împrejurările 
asasinării lui Barbu Catargiu, preşedinte al Consiliului de Miniștri 
în 1862 sau că ar fi chiar dânsul autorul acestei oribile crime. 

Spre a se putea descoperi adevărul este bine, d-le ministru, să pu- 
лей binevoitoarea d-voastră intervențiune pe lângă d-l agent şi consul 
general al Austro-Ungariei са să ia cuvenitele dispozițiuni prin autori- 
tățile competinte din Kronstadt, spre а se examina toate actele ce s'ar 
găsi la acel Bogati și, dacă vreunele ar fi relative la această gestiune, 
să mi le transmită, spre a se putea facilita instrucțiunea acestei crime. 

'Totdeodată este bine să se ia și un interogatoriu lui Bogati despre 
cunoştinţa се ar avea pentru acest asasinat. 

Fiind sigur că veţi binevoi a satisface îndată mijlocirea се am onoare 
a vă face și că-mi veți comunica rezultatul fără amânare, vă rog să bine- 
voiţi a primi asigurarea еїс.... 


IX 


Interogatoriul lui Bogati 


Protocol: făcut la Carlsburg, la 28 Aprilie 1872, în urma hotărîrei 

d-lui comisar reg. al Transilvaniei по. 463 de la 24 Aprilie 1872. 
Prezenţi: subsemnaţii. 
Interogatoriul lui Bogati. 

1. Generalia. 

Mă numesc Bogati Gheorghe, maior, născut în 1825, la Carlsburg, 
de religie romano-catolică, acum în disponibilitate, văduv, tată a unei fete. 

2. Specialia. 

Fiind că se găseşte într'un înscris al interogatului, oprit de Poliție 
şi depus la Ministerul Ungariei actuale, un pasagiu relativ la omorul 
fostului preşedinte al Ministerului român, d-l Catargiu, sunteți somat, 
în urma hotărîrei d-lui ministru de Interne dela 10 Aprilie 1872, по. 
1071, pentru a constata faptul în toate părțile și mai cu seamă pentrucă 
Waţi declarat gata pentru aceasta de a face cunoscut conştiincios toate 
circumstanțele ce ştiţi şi vă aduceți aminte spre constatarea acestei 
crime şi pentru a descoperi făptuitorii. l 

A. In anul 1863 sau 1864, nu-mi aduc aminte exact, s'a interpelat 
în Camera română d-l președinte al Ministerului B. Catargiu, dacă 
la consimțământul său avea să se facă a doua zi (aceasta s'a petrecut 
în luna Martie, nu știu data exactă), o adunare democratică națională 
solemnă ре Câmpul Libertăţii, la care interpelație d-l Catargiu a răspuns: 
numai trecând pe cadavrul meu, acești perturbatori s'ar putea 
aduna; pe cât timp voi fi în viață, nu voi da autorizaţia. După aceste 
cuvinte, adunarea s'a separat. 

Se pare că partidul democratic a angajat și încurajat pe doi juni nu- 
тії Dunca şi (Grozescu, cari, amândoi, s'au găsit prezenţi la perpe- 
trația acestui omor crud, şi din cari Dunca a tras a doua zi, după amiază, 
în momentul când 4-1 Catargiu s'a întors acasă cu 4-І prefect al Po- 
liţiei într'o trăsură deschisă, aproape de poarta Mitropoliei, o lovitură 
la cap cu un pistol ruginit, astfel că d-l preşedinte a murit îndată. 
D-l prefect al Poliţiei a ordonat vizitiului a se duce iute acasă. Se pare 
că 4-1 preşedinte se aștepta la un act violent, fiindcă s'a găsit un re- 
volver în buzunarul său. 

In acest timp m'am dus din cafeneaua lui Briol (unde am băut un 
pahar de absint) la numita Ioana Тірапса pentru a prânzi, după ce m'am 
dezbrăcat şi am dormit. Pela patru ore un gardist (numit George), 
staționat la intrarea grădinei Cișmigiu (aproape de casa unde mă aflam), 
care mă cunoștea, m'a deșteptat, strigând: « La Mitropolie a izbucnit 
revoluţie. Boerii sunt omoriţi ». 

Impins de curiozitate m'am dus pentru a vedea pe omoritul, care 
era pus ре o canapea, având un pantalon și un palton alb plin de sânge. 

In urma acestei întâmplări, s'au arestat în aceeași zi mai multe sute 
de persoane. Seara d-l prefect a trimis un ofiţer de jandarmi la mine, 
chemându-mă la Poliţie, unde m'a rugat, în mod amical, de a-l ajuta 
pentru. a descoperi pe făptuitorii acestei crime, adăogând că aceasta 
ar fi lesne pentru mine, fiindcă cunosc pe toți străinii şi că prinţul Cuza 
ar fi fixat бооо lei ca premiu pentru descoperirea şi arestarea asasinului. 
Am făcut toate cercetările trebuincioase şi eu printre străini, însă în zadar. 

A doua zi după amiază m'a dus la Prefectura Poliţiei, unde d-l pre- 
fect пуа trimis la procurorul d-l Deșliu, care m'a arestat și mi-a 


» 

înmânat pistolul cu care s'a comis această crimă teribilă. Afară de aceasta 
mi s'au înfățișat două calfe de lăcătuşi vorbind nemțeşte, сагі repa- 
raseră acest pistol câteva zile mai înainte şi pe cari i-am interogat în 
limba germană, d-l Deșliu nevorbind nemțeşte. 

Mai în urmă s'a răspândit sgomot falș, după care d-l prefect Bi- 
bescu sau eu aș fi omorît pe d-l Catargiu, cu știința prințului Cuza. 
Cu toate acestea, numeroasele rude ale familiei Catargiu şi ginerele 
său, consulul francez, cari au făcut toate cercetările posibile pentru a 
descoperi făptuitorii, de sigur nu m'ar fi menajat nici pe mine nici 
pe d-l Bibescu, dacă ar fi descoperit vreun indiciu grav. 


(L. S.) Pentru traducțiune conform 
(ss) E. Andre. 


X 


Procurorul general de pe lângă Curtea de Apel din Bucureşti cãtre Mi- 
nisterul Justiției 


Nr. 4742 ; 14 Mai, 1873 
Domnule: ministru, 


La ordinul domniei voastre по. 4769 din 21 Aprilie a. c., am onoare 
a vă răspunde că, primind dosarul relativ la asasinatul fostului prim- 
ministru B. Catargiu dela d. prim-procuror pe lângă Tribunalul de 
Ilfov, am studiat această afacere, care se află încă pendinte de Instruc- 
опе $1, conform cererei ce-mi faceți, vă supun cunoștinței domniei 
voastre un memoriu despre fazele prin care a trecut. 

Іп anul 1862 Iunie 8, orele 5 şi 6, pe când primul ministru B. Ca- 
targiu se întorcea acasă, în trăsură, de la Cameră, însoțit de d. prefect 
al Capitalei, pre dealul Mitropoliei a fost împușcat la cap cu un pi- 
stol care s'a şi găsit de d. procuror al Curţii criminale și s'a constatat 
a fi chiar acela care a servit la comiterea crimei. Domnii medici Felix, 
organda şi Sarrhos au constatat asemenea prin actul medical din 9 
Iunie, aprobat de Consiliul superior de medicină, că moartea victimei 
a fost în adevăr provenită prin descărcarea unei arme de foc și dela 
distanță apropiată de un metru. 

Ca indicii esenţiali ce rezultă din Instrucţiune sunt mai cu seamă 
următoarele: tratarea lui Anton Hoffman, fabricant de arme, şi а cal- 
felor sale, Iosef și Anton, că cu trei patru zile înainte de asasinat, s'au 
reparat de dânșii pistolul care a servit la comiterea crimei. Aceste per- 
soane au mai declarat că ar putea cunoaşte pre cel ce a venit să dea 
pistolul să-l repare, dacă li s'ar prezenta. 

Depoziţiunea d-lui Scarlat Pală, prin care arată că cu trei săptămâni îna- 
inte de 3 Iunie, a găsit în tutungeria lui Nicola Caludescu, de sub hotelul 

Patria, pe fratele acestuia, pe un George, frate cu Matei Bogasieru, 
pe un sergent, pe d. Eugeniu Carada și alți doi necunoscuți, vorbind 
de Vodă-Cuza și de В. Catargiu și că şi în ziua de ro Iunie, d. S. Pală, 
trecând pe la prăvălia lui Mihai Bogasieru, fratele acestuia l-a chemat 
în prăvălie, spunându-i că: «Sa dus hoțu și tâlharu de Catargiu. 
Ce lovitură bună. Asasinul i-a pus pistolul în cap și, după cea tras, 
d'astădată s'a ametit și, învârtindu-se în loc, a luat drumul, coborîndu-se 
pe unde este malul surpat și nişte duzi ». 

Depoziţiile a doi băeți, cari, aflându-se pe dealul Mitropoliei în mo- 
mentul comiterii faptului, au văzut pe asasin fugind. 

Acestea sunt actele principale de procedură ce s'au făcut în anu 1862. 
De atunci însă se dispusese de către d. procuror al Curţii criminale 
chemarea d-lui Bibescu, fost prefect al Poliţiei, spre a arăta cunoștința 
ce are în această afacere. 

Tocmai în 1866 se vede un raport din partea d-lui procuror general 
G. Cantilli către d. ministru al Justiţiei de pe atunci, relativ la această 
chestiune și un rechizitoriu din partea d-lui pr. procuror de Ilfov spre 
a se urmări din nou această crimă. Nu se vede însă din dosar nici o 
lucrare în urma acestor acte până la 1872 Iunie 22, când se face un 
rechizitoriu de d. prim procuror de Ilfov Ciuflea către judele instructor, 
bazat pe depoziţiunea lui Bogati, interogat în Austria, şi din care ar 
rezulta indicii de culpabilitate contra unor persoane anume: Duncă 
şi Grozescu бі pre împrejurarea că dispozițiunea се se luase de а se 
chema d. Bibescu nu se efectuase încă până atunci. 

Actele de procedură făcute în urma acestui rechizitoriu sunt urmă- 
toarele: 

Depoziţiunea d-lui M. Marghiloman, din care rezultă că d-sa, pe 
când s'a comis asasinatul se afla în străinătate, că, întorcându-se în ţară, 
a auzit vorbindu-se prin lume că autorii crimei аг fi niște indivizi anume 
Bogati și Dunca, cel din urmă fiind dispărut din București chiar în 
ziua când s'a perpetrat faptul şi că s'ar fi aflând actualmente amploiat 
Ја un есопот de vite în Transilvania anume Măciucă. 

Depoziţiunea d-lui dr. Sarrhos, din care se constată că d-sa. îm- 
preună cu alți doi medici, dr. Felix şi dr. lorganda, au făcut autopsia 
cadavrului B. Catargiu, că în timp când se afla acasă la. decedat, îndată 
după comiterea asasinatului, a venit acolo și fostul domnitor Cuza, 
care se afla într'o stare foarte revoltată, fiindu-i fața roșie, iar nările 
nasului și pleoapele ochilor îi băteau; că Domnitorul a schimbat câteva 
cuvinte cu d. Arsachi, pe care martorul n'a putut să le auză, decât i-a 
spus în urmă că d-l Arsachi ar fi zis lui Vodă-Cuza că: dela primul 
ministru și până la prinț nu este departe. Câteva zile după aceasta, 
arată că d-rul Sarrhos a întâlnit pe Radu Rosetti $1, vorbind cu dânsul 
despre asasinatul în chestiune, i-ar fi zis Rosetti că, dacă ar îi prefect 
de Poliţie, ar descoperi pe autorul crimei, care nu e arestat, nevoind 
a-i spune numele.. Martorul însă а auzit din zvon că este Bogati, pe 
care îl cunoștea din casa prostituatei Ioana "Țiganca, unde d-l dr, 

mergea să revizuească femeile; că nu mult după aceasta s'a şi dus mar- 
torul la acea casă publică și, întrebând ce s'a făcut Bogati, i s'a răspuns 
că a plecat din ţară, căci s'a făcut bogat. 

In fine arătarea d-lui colonel Bibescu, fost prefect de Poliţie, din 
care rezultă că domnia sa, rugat fiind de repauzatul B. Catargiu, l-a 
luat în trăsura sa şi că, ajungând sub bolta porții Mitropoliei, a auzit 
două detunături de armă de foc, din care una a lovit pe fostul prim- 
ministru în craniul capului, de partea stângă, iar cel de al doilea glonț 
a șuerat pela urechia sa. Că °п acel moment martorul a strigat că tocul 
s'a dat de sub poartă. Neputând însă opri caii, cari se speriaseră, tră- 
sura a mers încă o sută de pași și atunci s'a dat jos, rugând pe d-nul 
Plagino, ce se afla acolo, să conducă pe victimă acasă, iar d-sa s'a în- 
tors înapoi şi, cu ajutorul mai multor ѕегреп(і, а oprit eşirea dela poarta 
Mitropoliei, trimițând și la cazarmă, spre a veni un detaşament de 
jandarmi și pompieri, apoi sa dus de a raportat Domnitorului Cuza. 
Întorcându-se după aceasta la Mitropolie, martorul arată că de către 
agenţii poliţiei i s'a dat un pistol, care în urmă s'a recunoscut a fi chiar 
acela cu care s'a săvârşit crima. Apoi a luat toate măsurile spre a sur- 
prinde pe asasin, dar nu a putut izbuti. Căci, deşi a rezultat oarecari 
indicii contra mai multor persoane, însă nu din acelea pe care să se 
poată baza într'un mod serios. Din zvon ar fi auzit însă d. Bibescu 
că nişte tineri Dunca şi Grozescu ar fi autorii faptului. Aceasta însă 
nu se sprijină pe probe; pre Bogati l-a interogat despre împrejurările 
acestei afaceri, dar, nerezultând dovezi în contra-i, l-a liberat. In cele 
din urmă, adaogă martorul, că moartea lui B. Catargiu nu a provenit 
din vreo ură personală, ci din fanatism politic, mai cu seamă că cu 
câteva zile înainte fostul prim ministru ţinuse un discurs pasionat іп 
Cameră contra întrunirei ce voia a se face pe Câmpul Libertăţii. 

Acestea fiind punctele esenţiale ce am putut aduna din dosar, am 
onoare, domnule ministru, a vă face cunoscut că, în ce priveşte іп- 
strucțiunea care se continuă, voiu lua dispozițiuni ca să se facă tot се 
va sta prin putință, după un timp atât de îndelungat dela perpetrarea 
crimei, spre a se descoperi autorii şi a-și lua penalitatea ce merită. Căci 
ar fi trist ca o crimă atât de gravă şi care a făcut zgomot în Europa în- 
treagă să scape dela severa represiune a legii. 

Primiţi, domnule ministru, asigurarea prea osebitei mele considerațiuni. 


Procuror general: (ss) St. Iorgulescu. 


ХІ 
Judele instructor al Tribunalului Ilfov către primul procuror 
Nr. 978 ; 1876, Fevruarie 21 
Domnule prim procuror, 


Asupra adresei dv. no. 4092 din 20 Februarie curent, am onoarea 
a vă Comunica următoarele: 

Există la acest cabinet încă din anul 1874, Iulie 29, în traducțiune, 
o adresă a judelui regesc din Carlsburg către regescul Consulat ge- 
neral al Austro-Ungariei din Bucureşti prin care se cere să se facă ur- 
mătoarele cercetări: 

І. Să se arate fotografia lui Bogati György fabricantului armurier > 
Hofmann Anton şi calfelor sale din anul 1862, Anton şi Iosef, între- 
bându-se dacă cunosc în acea fotografie pe individul care în anul 1862 
a adus la atelierul lor un pistol spre reparaţie, care este. pistolul ce a 
aruncat omoritorul în urma comiterii crimei. 

П. Să se prezinte fotografia lui Bibescu, care se afla în trăsură cu 
Barbu Catargiu, când acesta a fost împușcat şi a văzut pe omoritor, 
precum asemenea să se arate fotografia şi celor doi copii cari au văzut 
pe omoritor fugind pe dealul Mitropoliei. 

III. Să se arate judelui Tribunalului din Carlsburg ce raport (ce 
conexiune) există între faptul de omor şi acuzația ce se aduce lui Bogati 
György ? 

IV. Să se întrebe Mihalache Marghiloman de unde știe că Dunca 
şi Bogati ar fi omoritorul. 

V. Să se întrebe Radu Rosetti și Sarrhos de unde ştia cel din urmă 
că nu s'a prins adevăratul făptuitor şi ce ştia despre acel făptuitor? 

Asupra primului punct: S'a arătat fotografia lui Bogati armurie- 
rului Hofmann Anton, prin comisia горафогіе către judele instructor 
din Craiova, unde s'a găsit martorul, care a răspuns că nu cunoaște acea 
fotografie, de oarece nu el, ci calfa lui din 1862, anume Iosef Craincovici, 
a reparat acel pistol şi a văzut și a vorbit cu persoana care-l adusese. 

Asupra lui losef Craincovici, după scrupuloase cercetări făcute de 
Poliția Capitalei s'a aflat, dela stabilimentul din dealul Spirei, că el se 
află la Ploești (plecat din București în anul 1873). Ѕ’а cerut d-lui pre- 
fect de Prahova prin adresa no. 3475/75 Iunie (că fostul jude instructor 
I. Сгеѓеапи а neglijat a face asemenea cerere) ca să ne comunice dacă 
există sau nu în Ploești acest Iosef Craincovici. S'a repetat până acum 
de cinci ori acea adresă, dar până astăzi domnul prefect de Prahova 
n'a răspuns. 

Asemenea s'a urmat în privința celei de a doua calfă a fabricantului 
Hofmann, anume Anton Dubal sau Anton Sabo, despre care am luat 
informaţiunea că se găsește în județul Olt, comuna Slatina sau Piatra. 
Adresa no. 604 din 15 Febr. 1875, către d-l prefect de Olt, prin care 
cerem informaţiuni asupra numitului martor, a fost repetat de 6 ori, 
dar nici acest domn Prefect nu ne-a răspuns până astăzi. 

Asupra punctului al doilea. Pare că fostul jude instructor Creţeanu 
n'a găsit că este necesar arătarea fotografiei prevenitului Bogati d-lui 
N. Bibescu sau copiilor ce au văzut fugind pe asasin, deoarece n'a luat 
dispozițiuni a se chema numitul când а primit fotografia și comisia 
rogatorie. Din dosarul afacerii dovedind noi numele numiţilor copii 
(atunci), cari sunt Costică Zâmboviceanu şi Constantin Niculescu, am 
dispus chemarea lor precum și a d-lui N, Bibescu, 

Asupra punctului al treilea, din dosar rezultă că bănuiala asupra 
lui Bogati reese din clamoarea publică. După cercetările се am făcut 
ca jude instructor, de când mă ocup cu această afacere, am descoperit 
un odios trecut al prevenitului Bogati. Mai "nainte de asasinarea fo- 
stului ministru în 1862 B. Catargiu, acest Bogati îndura cea mai în- 
spăimântătoare mizerie: de multe ori dormia іп zdrențele sale prin 
grădinile din vale dela Schitul Măgureanu. Indată după asasinare, pre- 
venitul a părăsit viața mizerabilă. Nici bordelele murdare, locul său 
de predilecție, nu le-a mai frecventat. Și-a cumpărat bijuterii scumpe 
dela Roche şi Herdan și s'a bucurat de o mare încredere a guvernului 
de atunci, care i-a confiat înaltul post de inspector silvicultor în 'am- 
bele principate, deşi aceasta nu era specialitatea sa. 

Un domn major Em. Puică (în retragere), văzând fotografia lui Bo- 
gati în biroul nostru, a declarat prin prestare de jurământ, că, pe când 
se afla cu batalionul său în orașul Piatra, în Moldova, unde în anul 
1864 trăia şi Bogati, toată lumea îl numea omoritorul lui B. Catargiu 
şi se temea de dânsul ca de un om care nu se temea de nimic. În ve- 
derea depoziţiunei majorului Em. Puică am luat dispozițiuni spre а 
face noi cercetări pentru stabilirea culpabilității prevenitului Bogati, 
cari se vor relata judelui regesc al Tribunalului din Carisburg. 

Asupra punctului al patrulea: se vede la dosar о depoziţiune а lui 
М. Marghiloman care arată că, întorcându-se іп ţară dela Viena, $1, 
aflând despre asasinarea fostului prim ministru В. Catargiu, a auzit 
în acelaş timp că omoritorii sunt Bogati și Dunca. Din dosarul afacerii 
nu se vede ca Dunca sau Bogati să fi fost confruntaţi nici cu cei doi 
copii cari au văzut ре omoritor fugind, nici cu alunarul ce se afla pe 
dealul Mitropoliei în momentul comiterii crimei, deşi Poliţia şi Par- 
chetul de atunci aveau în mâinile lor atât pe Bogati cât şi pe Dunca, 
pe care (Dunca) mandatele judecătorului din anul 1873 nu l-au mai 
putut găsi. 

Asupra punctului al cincilea: după informaţiunile luate, Radu Ro- 
setti a încetat din viață. Depoziţiunea doctorului Sarrhos există în 
dosar: acesta arată că Radu Rosetti i-a zis că, dacă ar fi fost el director 
de Poliție, ar fi descoperit pe făptuitor, de oarece îl cunoaşte. N'a voit 
însă să spuie lui Sarrhos cine este acel făptuitor. De mirare şi surprin- 
zătoare este inacțiunea Ministerului public de atunci, care, văzând 
asemenea . declarațiune a doctorului Sarrhos, făcută și atunci, сая! în 
anul 1872, când a mai fost întrebat la instrucțiune, n'au chemat cel 
puţin pe acel Radu Rosetti, care ar fi declarat pe autor, de oarece avea 
pe Sarrhos martor contra lui, în cazul când ar fi refuzat să declare. 

Actele dar ce mai rămân de dresat spre а se completa cererea ju- 
деші regesc al Tribunalului din Carlsburg sunt: răspunsul ргеѓес ог 
de Prahova și Olt, venirea lui Niculescu şi Zâmboviceanu, spre a li 
se arăta fotografia lui Bogati şi venirea lui N. Bibescu pentru acelaș 
scop, adică acte a căror precipitare depinde de activitatea agenților po- 
liţienești. RE l - 

Acestea sunteţi rugat, domnule prim-procuror, a le supune cuno- 
ştinţei domnului ministru al Justiţiei, spre satisfacerea ordinului ce 
aveţi. i EET 

Primiţi, domnule prim-procuror, încredințarea distinsei mele con- 
siderațiuni. 

(ss) Gr. Cair. 


XII 


O scrisoare а d-lui Fr. Hossu Longin, advocat și fost senator, despre Bogati 


Băseşti, 2 Iunie 1933 


Dragul meu, 


Am cetit că ai făcut o comunicare la Academia Română despre 
moartea lui Catargiu. Regret că nu am putut ceti această comunicare. 
Din cât am desprins, n'am putut afla $1 despre acela care a fost asa- 
sinul. Dă-mi voie să-ți relatez ce am auzit eu pe vremuri despre el, 
întru cât ar fi acela pe care l-am cunoscut și eu. 

Când am fost în Arad, ca candidat de advocat (1872—74), în cance- 
laria de mult repausatului și de mai multă atentie românească vrednic 
Mircea Basiliu Stănescu, am convenit, în casa numitului meu principal, 
са un domn mai vrâstnic, care s'a presentat și mie, zicându-mi: «eu 
sunt Bogati ». 

Inţelegându-se cu şeful meu cu mari gesticulări și lucruri tainice, 
pe care eu atunci nu le înțelegeam, după ce sa dus —părindu-mi-se 
cam misterios —am întrebat ре d-i Stănescu: cine е acel domn? 

El mi-a spus următoarele: (relata refero) « Acesta e misteriosul om, 
despre care se zice, că ar fi fost ucigașul lui Catargiu, când, eșind dela 
Cameră, i-a tras un glonț dintr'un pistol, omorîndu-l pe loc, apoi a 
luat-o la fugă la trăsura ce-l aștepta și cu care s'a tot dus până unde-l 
aştepta о altă trăsură și tot așa până a trecut granița românească şi 
a scăpat). 

Mi-a mai spus încă: « Acest domn Bogati, în tinereţe a fost în ser- 
viciu (іпаѕ) în casa Baronului Josika, din Brănicica, județul Hunie- 
doarei, că ar fi fecior de (егап din comuna Bârseu, de pe lângă Deva, 
şi că numele lui Bogati nu e porecla lui adevărată». 

De aceste vorbe îmi mai aduc aminte, apoi și de acea — dar numai 
foarte şters —că atunci Bogati ar fi primit şi o sumă oarecare de 
bani dela d-l Stănescu. Că dela cine şi pentru ce, —nu știu. 

Imi mai aduc aminte —tot aşa —că am cetit în ziare, despre escro- 
cheriile ce le-a săvârșit acest domn prin Turcia, Bulgaria $ România, 
prin căsătorii cu vădane din bună societate, că a fost urmărit şi ca spion 
Și așa mai departe. D-ta poate vei fi ştiind mai bine . 

Dar povestea nu se gată aici. 

Intro zi, (prin 1890), eram atunci advocat în Deva, intră în can- 
celeria mea un domn nu prea presentabil îmbrăcat, ține drept spre 
mine și си confidență îmi întinde mâna, zicându-mi: «Da, nu mă 
mai cunoşti. Eu sunt Bogati. Ne-am întâlnit la prietenul meu din Arad, 
la Mircea Basiliu Stănescu ». 

l-am răspuns că da, mi-aduc aminte şi l-am poftit să șează, în- 
trebându-l că ce l-a adus pe la noi. Mi-a spus apoi, cât е de perse- 
cutat, prin câte a trecut și că «cele ce se vorbesc despre е], nu sunt 
adevărate, ci minciuni de-ale inimicilor sei». « Acum, ca om însurat, cu 
о droaie de copii, duce o viaţă foarte grea». «Am venit pe aici — îmi 
zise apoi —ca să mai văd odată locurile pe unde am copilărit și de 
unde am plecat ». Zicea că locueşte la Orşova și apoi mi-a cerut un ajutor. 
I-am dat ceva, rugându-l să se întoarcă acasă, nu cum-va să i ве în- 
tâmple ceva. S'a dus și deatunci nu l-am mai văzut nici n'am mai auzit 
de еі. 

Cu drag şi cu veche ргейпіе, 


Francisc Hossu Longin 

